Canon imagePROGRAF MFP M40 Solution - Štampanje velikog formata - Canon Montenegro\nRešenje imagePROGRAF MFP M40 predstavlja svestran sistem za kompletan radni proces za svakoga kome treba brzo i jednostavno skeniranje, kopiranje, arhiviranje i distribucija dokumenata velikog formata sa izuzetnom preciznošću i količinom detalja\nPrilagodite rešenje svojim potrebama izborom prave konfiguracije - od 36" do 44"\nSoftver SmartWorks MFP nove generacije za intuitivan i fleksibilan rad\nDetaljnije pogledajte Canon imagePROGRAF MFP M40 Solution\nSkeniranje, kopiranje i štampanje tehničkih dokumenata nikada nije bilo lakše. U svakoj fazi, od skeniranja dokumenata do štampe, MFP rešenje je projektovano da radni proces učini jednostavnim. Nudi izbor od dva načina interakcije, pri čemu kod oba postoji dinamički preliminarni pregled koji korisnike vodi kroz sve funkcije i procese kroz jednostavne korake: Windows računar sa višenamenskim višedodirnim HD ekranom, dijagonale 19,5" ili LCD ekran osetljiv na dodir, dijagonale 22", za koji je potreban eksterni PC.\nimagePROGRAF MFP M40 vam omogućava da svoje rešenje prilagodite potrebama, jer vam je na raspolaganju više konfiguracija, od 36" do 44", što ovaj uređaj čini idealnim za radne grupe svih veličina, poput firmi koje koriste tehničke crteže i crteže u CAD-u, arhitektonskih i inženjerskih firmi, geografskih projekata i projekata mapiranja. Ovo svestrano rešenje za skeniranje i štampanje projektovano je da ispuni potrebe za brzinom i preciznošću koje iziskuje CAD/GIS, a da istovremeno donosi jednostavno korišćenje u svim kancelarijskim projektima.\nPošto je brzina od ključne važnosti kada su rokovi tesni, imagePROGRAF MFP skenira brzinom do 13 inča u sekundi, tehnologija skeniranja SingleSensor (CIS) pruža neverovatnu definiciju linija i preciznost, a tu je i mogućnost skeniranja dokumenata maksimalne širine 42" (širina slike 40"). imagePROGRAF MFP je svestrano rešenje za obradu slike sa mogućnošću skeniranja i čuvanja u obliku PDF, JPEG i TIFF datoteka, kao i deljenja datoteka putem usluga informatičkog oblaka uz Google Cloud.*\nSingleSensor (CIS) sa sistemom dvosmernog LED svetla može da pruži izvanredan kvalitet skeniranja sa preciznim, postojanim bojama i veći stepen kontrole nad detaljima u senkama i istaknutim delovima. Takođe, petobojni sistem mastila sa bojom i pigmentom kompanije Canon daje živopisne boje i najoštrije linije. Zahvaljujući preciznosti od +/- 0,1%, kao i minimalnoj širini linije od 0,02 mm, preciznost je zagarantovana. Slike se štampaju u rezoluciji od 2400 x 1200 tpi kako bi se dobili najbolji rezultati, zahvaljujući izuzetno finim glavama za štampanje sa 15.360 mlaznica.\nStvoren za zahtevne radne procese\nimagePROGRAF MFP rešenje kompatibilno je sa HP-GL2 i HP-RTL, što obuhvata i mogućnost podešavanja postavki palete i pera za zahtevne CAD radne procese. Pored optimizovanog upravljačkog programa za AutoCAD, korisnicima sistema Microsoft Office dostupna je dodatna komponenta za štampanje iz programa Word, Excel i PowerPoint.\nSaznajte više o Canon imagePROGRAF MFP M40 Solution, njegovim karakteristikama i mogućnostima.


Život zaista čine sitnice: 3 načina da produžite sebi život - Men`s Health\nPogledajte i Kako da uparite vino sa hranom?\nNaučnici veruju da upravo ovi sastojci, koji su deo tradicionalne mediteranske ishrane, utiču na naše gene i tako nam produžuju život.\nAntioksidant resveratol ima dugačku listu benefita po naš organizam (bolja cirkulacija, manje oksidativnog stresa i bolja insulinska rezistencija), a sa Univerziteta Džordžtaun su dodali još jedan: ograničavanje negativnog efekta ishrane s visokim procentom masti i šećera na mišiće.\nSaznajte i 10 načina da živite duže\nTags: grejp, omega 3, omega 3 masne kiseline, produžiti život, resveratol, riba, vino, Vitamin D, zdravlje\nPrevious Šta će vam se dogoditi ako svako jutro popijete šolju zelenog čaja?\nNext Želite da uživate u seksu svaki dan? Imamo najprostije rešenje za vas!


Objavljen snimak pada britanskog F-35\nAvion je pao u more 17. novembra tokom poletanja sa palube nosača aviona "Kvin Elizabet".\nIako autentičnost snimka nije potvrđena, on je u skladu sa izveštajima prema kojima je pilot bio primoran da se katapultira tokom poletanja, ali je ostao da visi sa palube.\nOn je kasnije bezbedno vraćen na nosač aviona.\nRanije u novembru, Velika Britanija je preuzela tri američka borbena stelt lovca F-35, po ceni od 100 miliona funti po komadu, čime je ukupan broj aparata u kraljevskom vazduhoplovstvu dostigao 24 letelice.\nBritanska vlada je naručila još šest aviona, koji treba da stignu sledeće godine, a još sedam treba da stigne 2023, dok je cilj da 2025. ima 48 aktivnih F-35.\nF-35 britanski avion Sredozemno more nosač aviona F-35 pao u more


Osiguravajuće kuće u SAD uragan Ida će koštati 18 mlrd $\nTanjug 2. septembra 2021. 11:11\nBOSTON – Predviđa se da će šteta koju je izazvao uragan Ida koštati osiguravajuće kuće oko 18 milijardi dolara na ime isplate obeštećenja osiguranicima u SAD i na Karibima, prema podacima proceniteljske kompanije „Karen Klark“.\nPrema navodima kompanije, oko 40 miliona dolara osiguranja od štete odnosilo bi se na Karibe, a ostatak na štetu koju je uragan naneo u Sjedinjenim Državama, prenosi Raša tudej (RT).\nIda je u nedelju pogodila saveznu državu Luizijanu kao uragan četvrte kategorije, s udarima vetra brzine do 240 km/h i olujnom kišom koja je poplavila obalu Meksičkog zaliva, nastavljajući da se kreće sve do Nju Orleansa i dalje.\nPrema prethodnim projekcijama, procenjivalo se da će šteta od uragana koštati osiguravače do 30 milijardi dolara, a možda i više zbog rastućih cena drvne građe i radne snage usled pandemije kovid-19.\nPrognoza „Karen Klara“ obuhvata osigurane privatne stambene, komercijalne, industrijske objekte i automobile, ali ne i čamce, nekretnine na moru ili gubitke koji potpadaju pod američki Nacionalni program osiguranja od poplava.


Lowcost in RS » 2012 » March\nEasyBus na Londonskom aerodromu\nUkoliko ove godine planirate putovati u London i potreban Vam je transfer autobusom sa aerodroma “Luton” do centra Londona ili obrnuto, imajte u vidu da je kompanija EASYBUS objavila promotivnu akciju: “100 000 karata po ceni od 2 funte“.\nAkcija je pokrenuta povodom uvođenja ove nove usluge i pokretanja autobuske linije sa aerodroma “Luton”, a traje do kraja leta. Karte se mogu kupiti samo online, a period u kojem morate putovati da bi iskoristili ovu promotivnu ponudu je od 16. aprila do 27. oktobra 2012. godine.\nViše informacija na: www.EasyBus.co.uk\nAirOne – Popust 15%\nAutor: admin | Kategorija: Air One\nSAMO VEČERAS (28. mart 2012.) 15% POPUSTA na svim letovima – Povodom proslave svog 2. rođendana italijanska Low cost avio kompanija AIR ONE objavila je promotivnu ponudu koja važi za posetioce njihovog sajta i pustila u prodaju avio karte sa 15% POPUSTA!\nDa bi ostvarili popust potrebno je na početnoj stranici AirOne sajta (www.flyairone.com) uneti promotivni kod 28MAR30. Promotivna ponuda važi za sve karte koje se bookiraju večeras (28. mart) od 21h do sutra (29. mart) do 09h ujutru. Napomena: Popust važi samo za cenu leta, a ne važi za aerodromske takse i uslugu prodaje karte.\nViše informacija na: www.flyairone.com\nNoćna Rasprodaja Avio Karata\nSamo večeras (22.03.2012.) od 18h, pa tokom cele noći (noć izmedju četvrtka i petka) sve do 8 časova ujutru traje nova promotivna ponuda Low Cost avio kompanije GERMANWINGS pod nazivom NOĆNA RASPRODAJA AVIO KARATA kada će biti puštene u prodaju avio karte na pojedinim destinacijama po ceni od 29,99 EUR (cena karte u jednom pravcu sa uračunatim taksama).\nBooking period traje tokom cele noći (do 8 časova ujutru), a avio karte koje su na promociji obuhvataju period putovanja od 02. aprila do 27. oktobra 2012. godine.\nSpisak destinacija i više informacija na: www.germanwings.com\nJAT – Promotivna akcija\nAvio kompanija JAT Airways objavila je novu promotivnu akciju tokom koje putnici na redovnim linijama JAT-a imaju mogućnost da obezbede jeftina putovanja za više evropskih metropola. Tako cena povratne karte do Beča iznosi od 99 EUR, a po ceni koja se kreće već od 103 EUR može se putovati do Soluna, Diseldorfa, Štutgarta, Podgorice, Tivta, Sarajeva, Skoplja, Ohrida, Pule i Dubrovnika. Povratne karte po ceni već od 133 EUR važe za putovanja do Atine, Istanbula, Rima, Milana, Frankfurta, Kopenhagena, Stokholma, Geteborga i Londona, a za 143 EUR moći ćete da putujete u Cirih, Berlin i Brisel. Broj mesta je ograničen! Navedene cene odnose se na POVRATNE karte sa uračunatim svim pripadajućim taksama osim troškova izdavanja karte.\nBooking period traje od 19. marta do 02. aprila, a avio karte koje su na promociji obuhvataju period putovanja od 26. marta do 01. jula 2012. (Promotivna akcija NE uključuje putovanja u vreme uskršnjih praznika, kao i povratne letove iz Evrope od 20. juna).\nFlyDubai – 50 destinacija\nFLYDUBAI, prva niskotarifna avio-kompanija iz Dubaija, koja je nedavno uvela direktnu liniju Beograd – Dubai, učvrstila je poziciju novoosnovanog avio-prevoznika sa najbržom stopom rasta u svetu, pokretanjem letova ka pedestoj destinaciji, Biškek u Kirgiziji.\nTakođe, FlyDubai je unapredio i sistem zabave na letovima (IFE) pa tako sada nudi više filmova, TV serija i muzike nego bilo koji drugi prevoznik u svojoj klasi.\nViše informacija na: www.flydubai.com\nBooking period traje do 11. marta, a avio karte koje su na promociji obuhvataju period putovanja od 17. marta do 27. oktobra 2012. godine.\nCroatia Airlines (Beograd – Split)\nHrvatska avio kompanija CROATIA AIRLINES tokom letnjeg reda vožnje uvodi novu sezonsku liniju i počinje da saobraća na relaciji Beograd – Split.\nCene karata kreću se od 126 EUR (cena povratne karte uključujući takse), a letovi će se obavljati dva puta nedeljno (ponedeljkom i petkom) u periodu od 1. juna do 28. septembra. Tako će redovni letovi između Beograda i Splita biti obnovljeni posle više od 20 godina.\nViše informacija na: www.croatiaairlines.com


Nova dva odlaska sa Koševa: Mustedanagić slobodan, mladi veznjak u TOŠK-u – Sport Centar Nova dva odlaska sa Koševa: Mustedanagić slobodan, mladi veznjak u TOŠK-u – Sport Centar\nZinedin Mustedanagić više nije igrač FK Sarajevo, nakon što je danas dogovoren sporazumni raskid ugovora sa ovim igračem.\nDvadesetdvogodišnji veznjak na Koševo je došao u januaru prošle godine iz praške Sparte, a u Bordo dresu upisao je 18 nastupa uz dva pogotka i dvije asistencije.\n“FK Sarajevo se ovim putem zahvaljuje Zinedinu na profesionalnosti i partijama koje je pružio u dresu naše ekipe, te mu želi svu sreću u nastavku karijere”, saopštili su sa Koševa.\nTakođer, još jedan mladi veznjak napustio je Koševo. Mladi Amer Tabak, koji je bio kapiten U-19 selekcije Sarajeva, karijeru nastavlja u TOŠK-u iz Tešnja.\namer tabakfksarajevozinedin mustedanagic


Kao što znamo poznavanje stranih jezika nije samo poznavanje i razumevanje govora jednog naroda, već je poznavanje kulture i običaja naroda. Institut za stručno usavršavanje i strane jezike organizuje kurs portugalskog jezika. Naši kursevi su organizovani tako da pokrivamo jednako sve veštine, konverzaciju, slušanje, čitanje i pisanje, sem u slučaju kada se polaznik opredeli za specijalizovani kurs portugalskog jezika kao što je kurs konverzacije. Kurs portugalskog jezika vodi tim stručnjaka diplomiranih filologa portugalskog jezika, takođe na našem institutu imamo profesore izvornog govornika. Kurs portugalskog jezika je organizovan tako da svim polaznicima može pružiti tačno ono što im je potrebno i zbog čega su poželeli da nauče portugalski jezik. Pa tako organizujemo :\nGrupni kurs Portugalskog jezika,\nIndividualni kurs Portugalskog jezika,\nZa ovakav vid organizacije kursa smo se odlučili da bih polaznicima omogućili da savladaju portugalski jezik u uslovima koji njima najviše odgovaraju, bilo da je to zbog manjka slobodnog vremena ili zbog atmosfere koja polaznicima odgovara. Za naše polaznike pored osnovnog opšteg kursa portugalskog jezika takođe organizujemo i:\nSpecijalizovani (stručni) kurs Portugalskog jezika\nDečji kurs Portugalskog jezika\nI sve to u cilju pružanja polazniku tačno onog što mu je potrebno. Pa se tako polaznik može odlučiti za specijalizovani kurs iz oblasti IT-a, marketinga, bankarstva ili druge sfere poslovanja. Takođe za najmlađe smo organizovali školicu stranih jezika, gde polaznici mogu savladati jezik uz igrice, zabavu i druženje. Za naše polaznike takođe organizujemo i ubrzani kurs portugalskog jezika što podrazumeva održavanje nastave svakodnevno uz više časova dnevno. Institut za stručno usavršavanje i strane jezike koristi najsavremeniju literaturu koju koriste priznati strani univerziteti, i koja je ilustrovana sa dosta slika i primera kao i testova kako bih omogoućili polazniku bolje razumevanje i savladavanje jezika. Uz udzbenike takođe koristimo i materijal u vidu audio i video zapisa.


Cartier ulepšava naše domove svojom dekorativnom kolekcijom - Lux Life luksuzni portal\nMeđutim, zaveštanje pariskog juvelira predstavljalo je lansiranje nove kolekcije zadužene za unošenje njegovog prepoznatljivog stila u naše svakodnevnice. Nazvana The Art of Living, poslednja linija čuvenog proizvođača podeljena je u četiri sekcije, dekorativnu, pisaću, dečiju i igre. U njima skoro svako može pronaći nešto za sebe i gotovo bilo koju prostoriju u domaćinstvu, bilo da se radi o dekorativnim ili funkcionalnim implementima, od kojih svi donose pozlaćene detalje.\nKada je reč o dekorativnom delu kolekcije, Cartier se oslanja na svoje najprepoznatljivije elemente, svoj panter logo i duboku crvenu nijansu. Porcelanske činije, onakve u kojima svakodnevno odlažemo ključeve, poseduju tople pozlaćene detalje oko svojih obima i baze, dok se panter u istom maniru šeta čitavim pejzažom.\nPisaći elementi preuzimaju podjednako živopisan pristup koricama prekrivenim karikaturama uniformisanih asistenata francuskog brenda, zajedno sa logoima i bedževima, dok veći deo papira ima motiv vrpce. Pored ovih predivnih notesa, u kolekciji su se sasvim prirodno, pronašle i hemijske olovke, zadužene za nastavljanje čitavog njenog konceptualnog voza.\nU dečijem odeljenju, stvari su neverovatno razigrane, posebno ukoliko uzmemo u obzir materijale od kojih je svaki predmet nastao. Bilo da se radi o posudi za jaje, zvečci ili dečijoj čaši, svaki od njih kreiran je srebrom i akcentovan životinjskim motivima, čije su oči dizajnirane u obliku prepoznatljivog slova C, logoa kompanije. Na kraju, veče igara nikada neće biti isto i dobiće sasvim nove dimenzije zahvaljujući predivnoj drvenoj kutiji, koja će besprekorno akcentovati vas stočić za kafu.\nIako je ovakva vrsta ekspanzije životnog stila na oko potpuno prirodna za brend koji tvrdoglavo čuva uspostavljeno zaveštanje gospodina Kartijea, njegov unuk specijalizovao je i brendirao S slovo, namenivši ga srebnom odeljenju, specijalizovanom za kreiranje malih poklona i predmeta kao što su upaljači, u najluksuznijem mogućem maniru i svim njegovim varijacijama. Kako je jednom na konferenciji za novinare osnivač brenda izjavio, Cartier se neće ograničavati samo na nakit i drago kamenje, jer je podjednako sposoban da popuni ženske tašne pudrijerama, ogledalcima, malim češljevima, pa čak i biznis karticama.


GRADONAČELNIK SIMO SALAPURA PONOSAN JE NA TITULU „EVROPSKI GRAD SPORTA 2021.” – Zrenjanin\nZrenjanin je prvi grad u Srbiji koji je dobio to priznanje\nU novogodišnjem intervjuu sa gradonačelnikom Zrenjanina Simom Salapurom razgovarali o godini za nama, rezultatima, planovima i problemima, izazovima. Kako je rekao tom prilikom, lepši deo funkcije na kojoj je sada jeste činjenica da je gradonačelnik „Evropskog grada sporta 2021. godine”, i saznanje da Zrenjanin u toj oblasti prezentuje i Pokrajinu Vojvodinu i Republiku Srbiju. Salapura je istakao da je ponosan na ovu titulu, jer smo prvi grad u Srbiji koji je dobio to priznanje.\n– To jeste prilika da potvrdimo naš sportski potencijal, ali ne smemo da zanemarimo činjenicu da sport prate i privrednici, pa će naša titula biti prilika da povežemo te segmente – naveo je Salapura.\nOn je naveo da su u proteklih 14 godina titulu „Evropski grad sporta” nosili Lester, Palermo, Kardif, Bordo, Konstanca… U regionu su to bili Bijeljina, Banjaluka, Maribor i Osijek.\n– Zrenjanin sa nekim od navedenih gradova ne može da se poredi po broju stanovnika, ali zato ima 14 sportista koji su do sada osvojili 23 olimpijske medalje. To nam je bio glavni, ali ne i jedini argument „Evropskoj asocijaciji prestonica i gradova sporta”, jer u Evropi nema grada sa 80.000 stanovnika koji ima više olimpijskih medalja – rekao je naš sagovornik.\nPrema njegovim rečima, na najvećoj svetskoj sportskoj smotri do sada je Zrenjanin predstavljalo 43 sportista, funkcionera, sudija ili trenera. Naš sugrađanin Ferenc Kemenj je među osnivačima olimpijskog pokreta i bio je u Organizacionom odboru prvih Olimpijskih igara. Zahvaljujući Kemenju, Zrenjanin je postao nezaobilazan deo istorije olimpizma i sporta.\n– Danas Zrenjanin ima blizu 200 registrovanih sportskih klubova i organizacija, i više od 25.000 aktivnih sportista i rekreativaca. Svi klubovi koji su članovi Sportskog saveza potpuno besplatno mogu da koriste sportske objekti u gradu: dve hale, tri fudbalska stadiona, novu atletsku stazu, bazen, Dom borilačkih sportova, strelište i druge terene za vežbanje i rekreaciju. Naš sportski kompleks u Karađorđevom parku omogućava treninge istovremeno za sportiste bar deset klubova – poručio je Simo Salapura.\nOn je naglasio da će deo programa koji su planirani da budu održani povodom obeležavnja titule „Evropski grad sporta” u narednoj godini biće posvećen našim šampionima, osvajačima medalja na velikim svetskim takmičenjima. U saradnji sa Bokserskim savezom Srbije organizovaće se Memorijalni turnir koji će nositi ime Zvonko Vujin, promovisaće se besplatno bavljenje fizičkim aktivnostima, kao i zdravstvena preventiva mladih kroz fizičko vežbanje.\n← BOSILJKA BOŽIĆ U UPRAVNOM ODBORU KUGLAŠKOG SAVEZA SRBIJE\nUVOĐENJE U VOJNU EVIDENCIJU: Poziv za regrute →


Dodik najavio inicijativu za odbacivanje bonskih ovlašćenja - CdM\nSrpski član Predsjedništva Bosne i Hercegovine Milorad Dodik izjavio je da će na posebnoj sednici Narodne skupštine Republike Srpske, koja bi trebalo da bude održana početkom novembra, biti predloženo da parlament RS odbaci bonska ovlašćenja visokog predstavnika u BiH kao nezakonita.\nOn je naveo da bi trebalo da budu odbačene i sve odluke koje su visoki predstavnici u BiH donijeli na osnovu bonskih ovlašćenja.\n“Neki će reći, zašto baš sada? Baš zato da se ne bi shvatilo da smo mi prihvatili kršenje propisa Dejtonskog sporazuma”, rekao je Dodik novinarima tokom današnje posjete Srpcu.\nPrema njegovim riječima, u istoriji će biti zapisano da su visoki predstavnici “prevarom pokušali da modeliraju politički sistem i to su činili sve do trenutka dok Republika Srpska nije snažno odbacila takav pristup i model visokih predstavnika”.\nDodik je ocijenio da “oni to sada pokušavaju da legalizuju”, ističući da sve što je “oteto i prenijeto na nivo BiH nema u Ustavu BiH”.\n“To je ozbiljan problem njima i mi nećemo odustati od ustavnog pozicioniranja kojeg ima Republika Srpska”, istakao je on.\nDodik je najavio da bi posebna sjednica trebalo da bude održana oko 5. novembra, dodavši da bi na njoj trebalo da se “pruže odgovori na određene izazove, a ne samo da se priča svede na deklaraciju Stranke demokratske akcije SDA”.\nTo se, kako je naveo, prije svega odnosi na “ponašanje visokih predstavnika i bezakonje i međunarodni kriminal koji su činili i koji su išli za tim da su RS mimo Dejtonskog sporazuma nametnuli bonska ovlašćenja i koristili ih da bi promijenili politički sistem”.\nTagsbonska ovlašćenja Bosna i Hercegovina BiH Milorad Dodik nezakonita republika Srpska\nEvo ga onaj “Jede supu,gleda meso”.\nPero za falsifikovane diplome


Odbornici usvojili Generalni urbanistički plan Beograda\nBeta\t 7. marta 2016. 13:50\nSkupština grada Beograda usvojila je danas Generalni urbanistički plan (GUP) koji obuhvata 77.000 hektara i predvidja nove industrijske zone.\nPrema GUP-u, odredjeni su prostori od posebnog interesa za grad, koji su definisani kao budući veliki gradski projekt.\nMedju njima su Savski amfiteatar sa Brodogradilištem, Beograd na vodi, Blok 65 na Novom Beogradu, Ada Huja, Mostarska petlja, Privredne zone uz obilaznicu na delu Batajnica – Dobanovci, Vojni kompleks u Surčinu.\nPlanom su predvidjene nove privredne zone – uz Severnu tangentu i Pančevački put, železnički čvor Prokop, Obilaznica, Bubanj potok – Vinča sa novim mostom preko Dunava.\nUrbanističke mere zaštite životne sredine su ugradjene u planska rešenja koja donosi novi GUP, a posebno se reguliše nova sanitarna deponija “Vinča”.\nTeritorija u okviru GUP-a je podeljena u 20 prostornih celina za koje su uradjeni Planovi generalne regulacije, koji se izradjuje u dva planska dokumenta koja obuhvataju celine od 1 do 19, dok je celina 20 uradjena posebno.\nPlan za celinu 20 obuhvata gradjevinsko područje delova opštine Palilula na levoj obali, Zvezdaru, deo Voždovca i Grocku.\nUsvojeni su i planovi generalne regulacije naselja Ripanj, gradjevinskog područja sedišta jedinice lokalne samouprave – grad Beograd, plan detaljne regulacije za izgradnju fekalnog koletkora KCS “Mostar-Hitna pomoć”, izmene programa uredjivanja i dodele gradjevinskog zemljišta za 2016. godinu.


“Brđani” slavili u Azerbejdžanu: Čukarički u 3. kolu kvalifikacija za LK (VIDEO) - Povezane vesti - Naslovi.net\n“Brđani” slavili u Azerbejdžanu: Čukarički u 3. kolu kvalifikacija za LK (VIDEO)\nVesti online 29.07.2021\nFudbaleri Čukaričkog plasirali su se u treće kolo kvalifikacija za Ligu konfencija. Čukarički je večeras u gostima pobedio ekipu Sumgaita 2:0 u revanš meču 2. kola kvalifikacija za LK. U prvom meču odigranom u Beogradu nije bilo golova. Pogotke… »\nPantić načeo DAC, Rikardo završio posao, a Partizan je dobio golmana VIDEO\nPartizan se plasirao u 3. kolo kvalifikacija za Ligu konferencija, pošto je i u revanšu u gostima pobedio Dunajsku Stredu – 2:0 (1:0). Pre sedam dana u Beogradu bilo je 1:0, pa je sa ukupnih 2:0 Partizan sačuvao maksimalan učinak srpskih klubova u… »\nPARTIZAN prošao slovake posle 3 minuta haosa: Drama u finišu - Crno-beli dobili meč i heroja među stativama!\nOdličan rezultat za Partizan protiv Dunajske Strede, sada je na redu Soči! Odličan rezultat za Partizan protiv Dunajske Strede, sada je na redu Soči! Mnogo je bilo šansi u Beogradu da Partizan pobedi Dunajsku Stredu dosta ubedljivije od 1:0, ali im… »\nBlic sport 29.07.2021\npobedili su Dunajsku Stredu i u Slovačkoj i to rezultatom 2:0, i tako se plasirali u narednu rundu kvalifikacija za Ligu konferencija! Golove za crno-bele postigli su Danilo Pantić u 20. odnosno Rikardo Gomeš u 81. minutu, a golman Popović je… »\nKraj – liga konferencija: DAC Streda - Partizan 0:2\nPratite na Mozzart Sportu dešavanja iz Strede. DAC – PARTIZAN 0:2 (0:1), prvi meč 0:1 /Pantić 20, Rikardo 80/ Dunajska Streda Sudija: Alain Bieri (Švajcarska) DAC (3-5-2): Jedlička – Kružilak, Beskorovaini, Bruneti – Vera, Ndžai, Šefer… »\nPantić efektno pogodio za vođstvo Partizana VIDEO\nPartizan je poveo u Slovačkoj protiv Dunajske Strede u 20. minutu. Strelac je Danilo Pantić posle povratne lopte Bibarsa Natha. Pantić je na sjajan način poslao loptu u nebranjeni deo mreže i duplirao prednost crno-belih u ukupnom skoru. Partizan… »\nPartizan u Slovačkoj traži vizu za – Rusiju\nUkoliko prođe ekipu Dunajske Strede, fudbaleri Partizana će u 3. kolu kvalifikacija za Ligu konferencija igrati protiv ruskog Sočija. To je postalo definitivno nakon revanša Rusa i azerbejdžanske Kešle, koji su takođe dobili. Nakon 3:0 u Rusiji, u… »\nFudbaleri Partizana poveli su u 20. minutu protiv DAC-a u Slovačkoj, u revanš meču drugog kola kvalifikacija za Ligu konferencija. Gol je postigao Danilo Pantić posle kornera sa desne strane, a onda i majstorske asistencije Bibarsa Natha koji je video… »\nNovi magazin 29.07.2021\nFudbaleri Čukaričkog plasirali su se danas u treće kolo kvalifikacija za Ligu konferencija, nakon što su u revanš meču pobedili Sumgait u gostima sa 2:0. U prvom meču u Beogradu rezultat je bio 0:0. Čukarički je poveo u 11. minutu golom Ibrahima… »\nFudbaleri Čukaričkog plasirali su se u treće kolo kvalifikacija za Ligu konferencija. Oni su večeras, posle 0:0 u Beogradu, kao gosti savladali azerbejdžanski Sumgajit rezultatom 2:0 i u sledećoj rundi takmičenja sastaće se sa boljim iz duela… »\nHot sport 29.07.2021\nNeće biti lako! Ukoliko Partizan večeras prođe Dunajsku Stredu, u trećem kolu kvalifikacija za Ligu konferencija ih čeka ekipa Sočija. FOTO: STARSPORT Ekipa iz Rusije je u drugom kolu izbacila Kešle ukupnim rezultatom 7:2. Soči u poslednjih… »\nČukarički rutinski u Azerbejdžanu\nFudbaleri Čukaričkog savladali su Sumgait 2:0 (2:0) u revanš meču drugog kola kvalifikacija za Ligu konferencija. Čukarički je posle prvog meča (0:0) odigrao dobro u Azerbejdžanu, zasluženo slavio i obezbedio prolaz u treće kolo kvalifikacija… »\nČuka u trećem kolu: Đorđevićev džoker slomio Azere, ali je Petrović ukrao šou (video)\nČukarički sa dva rana gola trasirao put do pobede (2:0), briljantni golman odbranama sprečio dramu. Razliku u klasi koja je bila vidljva i u prvom susretu dvomeča, Čukarički je potvrdio i na gostovanju Sumgaitu, rutinskom pobedom (2:0) plasirao se u… »\nČukarički je sve rešio za 16 minuta - penal i sjajna akcija za prolazak dalje u Evropi! Čukarički je sve rešio za 16 minuta - penal i sjajna akcija za prolazak dalje u Evropi! Čukarički je u trećem kolu kvalifikacija za Ligu Konferencija… »\nUspeh Čukaričkog, pobeda u gostima za prolaz u 3. kolo\nFudbaleri Čukaričkog savladali su Sumgajit u revanš meču 2. kola kvalifikacija za Ligu Konferecija sa 2:0 i obezbedili plasman u naredno kolo. Nakon beogradskih 0:0 postojala je bojazan da bi Čukarički mogao da ima težak zadatak, ali je umesto toga… »\nKazahstanci posle drame i penala obradovali Partizan\nDobre vesti za fudbalere Partizana iz Kazahstana. Šahtjor iz Karagandija je u revanšu izbacio rumunski FCSB (bivša Steaua) na penale 5:4 (2:1) za plasman u 3. kolo kvalifikacija za Ligu konferencija. Kazahstanci su u prvom meču poraženi u Bukureštu… »\nSvi navijamo za ‘Slaninare’! Fudbaleri Vojvodine večeras od 20h na ‘Karađorđu’ dočekuju ekipu Panevežisa u okviru revanš utakmice drugog kola kvalifikacija za Ligu konferencija. Domaćin važi za apsolutnog favorita. FOTO: STARSPORT… »\nTim iz Beograda će u narednoj rundi igrati sa boljim iz duela Maribor – Hamarbi! Ekipa Sumgaita je na svom stadionu ugostila Čukarički u okviru 2. kola kvalifikacija za ulazak u grupnu fazu Lige konferencija. Meč u Azerbejdžanu je završen… »\nPartizan traži prolaz! Fudbaleri Partizana večeras od 20:45h u Slovačkoj igraju protiv ekipe Dunajske Strede u okviru revanš meča drugog kola kvalifikacija za Ligu konferencija. Prvi meč u Beogradu je pripao crno-belima koji su slavili rezultatom… »\nNapred, Vošo! Ovo je sastav Slavoljuba Đorđevića!\nVojvodina juri plasman u treće kolo Lige konferencija, protivnik joj je Panevežis i domaćin je ovoga puta apsolutni favorit večeras na "Karađorđu". Slavoljub Đorđević se odlučio za sledeću postavu: Simić - Cucin, Stevanović, Kovačević… »\nOvo bi trebalo da je odlična vest za Partizan, da li je baš tako?\nPartizan se večeras od 20:45 u Slovačkoj bori protiv DAC-a za plasman u treće kolo kvalifikacija za Ligu konferencija. Prvi meč je Partizan dobio sa 1:0, bio je mnogo bolji rival, pa verujemo da će to i u revanšu potvrditi i da će u sledećem kolu… »\nSat pre početka revanš meča između DAC Dunajske Strede i Partizana, objavljene su startne postave ove dve ekipe. Utakmica počinje u 20:45h, Partizan je u Slovačku doneo prednost od 1:0 iz prvog meča, a tu prednost pokušaće da odbrane, ili dodatno… »\nVečernje novosti 29.07.2021\nFoto: M. Vukadinović Prethodne nedelje crno-beli su slavili 1:0, a jedini gol prošlog četvrtka postigao je Lazar Marković. Evo i sastava timova za koje su se odlučili treneri dva tima Antal Nemet i Aleksandar Stanojević: Dunajska Streda - Partizan… »\nNije samo ''Čuka'', i Soči danas rešeta u Azerbejdžanu!\nPreneli smo nešto ranije, ekipa Čukaričkog odlično je započela revanš meč drugog kola Lige konferencija protiv Sumgajita u Azerbejdžanu, povela je sa 2:0 već posle 15 minuta, a taj rezultat je na snazi i po završetku prvog poluvremena. Dakle… »\nTrijumf vodi Brđane u treće kolo kvalifikacija! Ekspedicija Čukaričkog se nalazi u Azerbejdžanu gde će uskoro odmeriti snage sa domaćim Sumgaitom. Prvi duel u Beogradu je završen rezultatom 0:0, ali je ekipa sa Banovog brda bila znatno… »\nLiga konferencija: Čukarički i Vojvodina igraju za prolaz\nFudbaleri Čukaričkog i Vojvodine igraju u četvrtak od 18 i 20 časova revanš mečeve drugog kola kvalifikacija za Ligu konferencija. Čukarički u prvom meču nije iskoristio prednost domaćeg terena protiv Sumgaita, pa su sa 0:0 otišli u Baku, gde… »\nPartizan igra revanš u Slovačkoj, Stanojević najavio promene u timu\nPartizan u četvrtak od 20.45 igra revanš meč drugog kola kvalifikacija za Ligu konferencija protiv Dunajske Strede u Slovačkoj. Crno-beli su u prvoj utakmici slavili rezultatom 1:0, golom Lazara Markovića. Trener fudbalera Partizana Aleksandar… »\nPuno optimizma zbog propuštenog\nPrednost Partizanovih fudbalera od jednog gola iz prvih sat i po dvomeča drugog kola Lige konferencije sa Dunajskom Stredom ne bi nikoga učinila bezbrižnim i opuštenim, nisu to ni crno-beli, ali je primetan optimizam tima iz Humske pred večerašnji… »\nLK: Partizan i Voša brane minimalce, Čukarički kreće od nule\nTri srpska kluba bore se ovog četvrtka za treće kolo kvalifikacija za Ligu konferencija. Prvo od 18 časova Čukarički gostuje u Azerbejdžanu ekipi Sumkajita, sa kojim je remizirao bez golova na Banovom brdu. "Dominirali smo u prvoj utakmici, ali… »\nSrpski klubovi danas ‘biju bitku’ za Evropu: Poznato je ko prenosi mečeve naših timova – kvote su kao i uvek, odlične!\nPartizan, Vojvodina i Čukarički danas igraju revanš mečeve u okviru drugog kola kvalifikacija za Ligu konferencija. Srpski klubovi će sve od sebe dati da se plasiraju u narednu rundu novog takmičenja. Ekipa iz Humske brani rezultat od 1:0 na… »\nSoči u prvenstvu pokazao mane, srećom po Ruse u Azerbejdžanu je miran\nUkoliko Partizan eliminiše DAC Dunajsku Stredu, rival u 3. kolu kvalifikacija za Ligu konferencije biće mu bolji iz duela u Bakuu (četvrtak, 18.00). Ruski predstavnik brani protiv Kešle prednost od 3:0. Fudbaleri Sočija su ostavili odličan utisak na… »\nVelež traži senzaciju, Dudić poručuje: Ako prođemo Milojevićev AEK svi se šišamo na ćelavo\nBorac u revanš meču 2. kola kvalifikacija za Ligu konferencije igra za čast i obraz. Preostala dva predstavnika Bosne i Hercegovine na evropskoj sceni, Velež i Borac, u četvrtak igraju revanš susrete drugog kola kvalifikacija za Ligu konferencije. S… »\nSrpski trio juri Ligu konferencija: Partizan, Vojvodina i Čukarički danas polažu važne evro-ispite\nFudbaleri Partizana, Vojvodine i Čukričkog igraju danas revanš mečeve drugog kola kvalifikacija za Ligu konferencija. Partizan od 20.45 u gostima igra protiv slovačke Dunajske Strede, posle pobede od 1:0 u Beogradu. Fudbaleri Vojvodine na svom… »\nRadio 021 29.07.2021\nTrener Panevežisa Žoao Luis Martins poručio je pred revanš utakmicu sa Vojvodinom, u drugom kolu kvalifikacija za Ligu konferencije, da će njegova ekipa pokušati da preokrene rezultat u svoju korist. U prvom meču Vojvodina je slavila sa 1:0, pa su… »\nFudbaleri Partizana sastaće se večeras sa Dunajskom Stredom u revanš utakmici drugog kola kvalifikacija za Ligu konferencija. Ne može bolje raspoloženje da bude u taboru Partizana nakon perfektnog početka sezone na svim forntovima. Za sada… »\nĐorđević optimista pred revanš\nTrener fudbalera Vojvodine Slavoljub Đorđević izjavio je da je optimista pred revanš meč drugog kola kvalifikacija za Ligu konferencija. Vojvodina će u četvrtak na svom terenu ugostiti Panevežis. Vojvodina je u prvom meču slavila rezultatom 1:0 u… »\nSrpski trio u Evropi - Nazire se prolaz dalje (18, 20, 20.45, sastavi)\nSportski žurnal 29.07.2021\nTrener Partizana ima puno poverenje u golmana Popovića i desnog beka Lutovca pred revanš s Dunajskom Stredom posle 1:0 u Beogradu. Razigrani Parni valjak, predvođen „generalisimusom” Aleksandrom Stanojevićem, namerava večeras da demonstrira moć… »\nNajava dana (četvrtak, 29. jul): Parni valjak vuče sve, Brđani i Voša prate, kao srpske košarkašice i Delfini\nPogledajte kratku bet analizu najinteresantnijih mečeva u danu pred nama. DAC DUNAJSKA STREDA – PARTIZAN, 20.45 (Fudbal, Liga konferencija, kvalifikacije) | Kompletna ponuda na www.mozzartbet.com Pred revanš sa DAC-om u Dunajskoj Stredi, crno-beli… »\nAl Jazeera pre 1 satjoš 31 povezana\nMondo pre 8 minutajoš 28 povezanih\n„Buster dozu davati nakon četiri ili pet meseci od druge doze“\nNova pre 4 satijoš 22 povezane\nVečernje novosti pre 6 satijoš 22 povezane


Nestabilno sa kišom i grmljavinom, na putevima mogući odroni | Društvo\nNestabilno sa kišom i grmljavinom, na putevima mogući odroni | MONDOBA\n21. June, 17:30\nNestabilno sa kišom i grmljavinom, na putevima mogući odroni 0 Podijeli Podijeli na facebook Podijeli na twitter Podijeli na viber Pošalji na mail\n18.08.2020. / 08:35 08:40\nNestabilno sa kišom i grmljavinom, na putevima mogući odroni\nAutor mondo.ba/SRNA 18.08.2020. / 08:35 08:40\nU BiH će danas preovladavati nestabilno vrijeme sa kišom, pljuskovima i grmljavinom, a postoji mogućnost za pojavu lokalnih nepogoda. U BiH kolovozi su mjestimično vlažni ili mokri, a na dionicama koje prolaze kroz usjeke i pored kamenih kosina mogući su odroni.\nUveče će nastupiti razvedravanje na jugu i jugoistoku, dok će na sjeveru biti kiše i pljuskova povremeno, saopšteno je iz Republičkog hidrometeorološkog zavoda.\nNajviša temperatura vazduha biće od 25 do 30, na istoku i jugu do 32 stepena Celzijusova.\nStravičan zemljotres jačine 6,5 stepeni pogodio je Filipine, ljudi bježe iz domova!\nVjetar će biti slab do umjeren, pretežno jugozapadnog smjera, saopšteno je iz Federalnog hidrometeorološkog zavoda.\nTemperatura vazduha izmjerena jutros: Han Pijesak 14 stepeni, Sokolac i Čemerno 15, Sarajevo i Mrkonjić Grad 16, Rudo i Nevesinje 17, Tuzla i Široki Brijeg 18, Doboj i Višegrad 19, Banjaluka, Bijeljina, Prijedor, Zvornik, Brčko, Novi Grad i Bileća 20, Trebinje 22 stepena Celzijusova.\nNa graničnim prelazima jutros nema dužih zadržavanja, saopšteno je iz Auto-moto saveza Srpske.\nGranični prelaz Metaljka ponovo je otvoren sa BiH na putnom pravcu Pljevlja-Čajniče. Ulazak putnika u Crnu Goru će na ovom graničnom prelazu biti moguć od 7.00 do 19.00 časova, dok izlazak putnika iz Crne Gore ostaje kao i do sada bez ograničenja.\nUlazak u BiH za državljane zemalja EU i zemalja Šengena omogućen je uz negativan pi-si-ar /PCR/ test na virus korona koji ne smije biti stariji od 48 časova.\nU BiH bez testa mogu ući stranci koji su u braku sa BiH državljaninom/kom uz prikaz vjenčanog lista. Isto važi i za djecu stranih državljana, čiji je jedan od roditelja državljanin BiH /za maloljetnu djecu uz prikaz rodnog lista/.\nUlazak u Crnu Goru iz BiH dozvoljen je licima koja posjeduju negativan rezultat ELISA IgM testa ili negativan ECLIA test, ne stariji od 72 časa.\nNa magistralnom putu LJubinje-Trebinje, dionica LJubinje-Trnovica jedan /skretanje za Ravno/ svakim danom, osim nedjelje, saobraćaj se obustavlja od 8.00 do 14.00 časova, a vozila preusmjeravaju na put Stolac-Do-Berkovići-Krivača-Bileća-Trebinje.\nZbog radova na magistralnom putu Srbac-Derventa izmijenjen je režim saobraćaja, naizmjeničnim propuštanjem vozila, jednom trakom od 7.00 do 17.00 časova.\nU toku je asfaltiranje na magistralnom putu Brčko-Bijeljina, na dionici od kružnog toka "Ilićka" do table grada "Brčko" u mjesnoj zajednici Gredice, te je saobraćaj regulisan naizmjeničnim propuštanjem vozila i pomoću svjetlosne saobraćajne signalizacije.\nU toku je i izgradnja MHE Krupac na rijeci Željeznici, zbog čega se saobraćaj na dionici magistralnog puta Krupac-Bogatići, na području opština Istočna Ilidža i Trnovo, odvija naizmjenično, jednom trakom, uz semafore.\nZbog deminerskih radova na dionici magistralnog puta Brod-Odžak, u mjestu Klakar Donji, u vremenu od 8.15 do 15.05 časova radnim danima aktuelne su povremene obustave saobraćaja, u intervalima 30 minuta obustave i 10 minuta propuštanja.\nZbog deminerskih radova na dionici regionalnog puta Derventa-Podnovlje, na deminerskom radilištu "MSP Gornji Božinci" u vremenu od 8.15 do 15.05 časova radnim danima bude povremenih obustava saobraćaja, u intervalima 30 minuta obustave i 10 minuta propuštanja.\nNa regionalnom putu Crna Rijeka-Bjelajce danas od 7.00 časova potpuno će biti obustavljen saobraćaj do 31. avgusta i preusmjeren na putne pravce Kola-Stričići-Čađavica-Mrkonjić Grad i Crna Rijeka-Jajce-Mrkonjić Grad.\nU toku je sanacija klizišta na regionalnom putu Kotor Varoš-Kneževo, u mjestu Živinice, te radnim danima u intervalu od 7.00 do 17.00 časova bude povremenih obustava saobraćaja u trajanju maksimalno pet minuta.\nNa dijelu regionalnog puta Ugljevik-Glavičice u rejonu Starog Ugljevika zbog aktiviranog klizišta odvijanje saobraćaja je usporeno, naizmjenično jednom trakom, kao i na regionalnom putu Priboj-Lopare, u naseljenom mjestu Priboj, preko mosta na Labuđanskoj rijeci, zbog oštećenja mosta.\nSaobraćaj je zbog radova obustavljen u tunelu Jasen /Prozor-Jablanica/. Putnička i manja teretna vozila saobraćaju obilaznicom oko tunela, dok se teretna vozila preko 7,5 tona, sa izuzetkom autobusa, usmjeravaju na alternativne pravce Mostar-Široki Brijeg-Posušje-Tomislavgrad-Kupres-Bugojno i Mostar-Sarajevo-Busovača-Novi Travnik-Bugojno.\nDanas od 16.00 do 17.00 časova, zbog minerskih radova, može biti kraće obustave saobraćaja, 10-15 minuta, kod mjesta Broćanac, na putu Hutovo-Neum.\nZbog radova na redovnom održavanju rasvjete u tunelu Lendava /Konjic-Jablanica/ u noćnim časovima, od 23.00 do 5.00, vozila će saobraćati naizmjenično, jednom trakom.


U Beogradu održan godišnji regionalni sastanak o UNODC/Lions Quest programu „Vještine za adolescenciju“\n8/9. novembar 2018. godine, Beograd, Srbija: U saradnji s Lions Clubs International Foundation (LCIF) i uz podršku Ministarstva prosvete, nauke i tehnološkog razvoja Republike Srbije, organizacija UNODC organizovala je regionalnu radionicu o sprovođenju Lions Quest programa „Vještine za adolescenciju“ (LQSFA program), uz učešće profesionalaca iz pojedinačnih zemalja i predstavnika Lions klubova iz regiona Jugoistočne Evrope.\nUNODC predstavio rezultate Lions Quest programa „Vještine za adolescenciju“ na Evropskom Lions forumu 2018. godine\n25–27. oktobar 2018. godine, Skoplje, Sjeverna Makedonija: tokom protekle četiri godine, u saradnji s Lions Clubs International Foundation (LCIF), UNODC sprovodi Lions Quest program „Vještine za adolescenciju“ u regionu Jugoistočne Evrope.\nUNODC je proširio sprovođenje Lions Quest programa „Vještine za adolescenciju“ u Crnoj Gori\n8–10. oktobar 2018. godine, Kotor, Crna Gora: U saradnji s Ministarstvom prosvjete Crne Gore, UNODC je proširio sprovođenje Lions Quest programa „Vještine za adolescenciju“ uključivanjem 11 dodatnih osnovnih škola iz primorskog regiona Crne Gore.\nPredstavljen uticaj edukativnih programa za razvoj životnih vještina u oblasti prevencije korišćenja droge u Jugoistočnoj Evropi na marginama 61. sjednice Komisije o opojnim drogama\n14. mart 2018. godine, Beč, Austrija: Lions Clubs International Foundation u saradnji s organizacijom UNODC organizovala je prateći događaj „Uticaj edukativnih programa za razvoj životnih vještina u školama na prevenciju: iskustvo iz Jugoistočne Evrope i Latinske Amerike“, na marginama 61. sjednice Komisije o opojnim drogama.


Foto: Čelindžer 3x3 / Promo\n17.avgusta počev od 12h (moguća promena termina zbog velike vrućine) na centralnom gradskom trgu Trgu Slobode u Novom Sadu odigraće se završnica svih takmičenja, finale Roda 3X3 prvenstva Srbije 2019 u kategriji seniora.\nBoško Adžić, predsednik KSB, ali i koordinator svih turnira, uveo nas je u tematiku ove manifestacije :\n- Najbolje muške seniorske ekipe koje su ostvarile plasman preko kvalifikacionih turnira u Srbiji boriće se za titutlu prvaka države i brojne vredne i prestižne nagrade. Među ekipama su i naše ekipe koje su rangirane među 10 najbolji evropskih i svetskih ekipa u basketu 3x3: Novi Sad, Liman, Zemun, Ralja intergalaktik. To našem Finalnom turniru daje rejting najjačeg evropskog turnira ovog leta.\n- Na Trgu će biti postavljena dva specijalizovana terena, montažne tribine za publiku, najkvalitetnije ozvučenje i osvetljenje koje će pratiti i bogat program i atraktivni učesnici i gosti. Očekuje se pravi spektakl - preneo nam je Adzic.\n3. 3x3 Armagedon\n8. 3x3 Komanda\n10. 3x3 Čukarica\n11. 3x3 Zemun\n13. Novi Beograd 3x3\n14. Ralja intergalactic\nTurnir se igra po sistemu :\n- 4 grupe po 4 ekipe, u grupi se igra svak sa svakim\n- Dve najbolje plasirane ekipe svake grupe nastavljaju eliminaciono takmičenje za plasman\n- Određivanje takmičarskih grupa, parova i rasporeda takmičenja biće održano posle prijava ekipa i objavljeno u petak 16. avgusta.\n- Očekivani početak takmičenja u 15h a završetak oko 22h\nZa najuspešnije u svim kategorijama obezbeđene su brojne i vredne finansijske i robne nagrade.\nIzmeđu ostalog najvrednija nagrada (pored finansijskih), pobednik ostvaruje plasman i plaćene putne troškove za Kvalifikacioni Masters turnir u Debrecinu.\nPored muškog održaće se i Finalni turnir u kategoriji žena-seniorke.\nUčestvuju 4 najbolje ekipe koje će kroz 4 meča odlučiti o raspodeli plasmana. Igraju se dve polufinalne utakmice i utakmice za treće i prvo mesto.\nU toku turnira biće odigrana i revijalna utakmica između ženskih seniorskih reprezentacija Srbije i Kine (3x3 svetske prvakinje).


Jeftini letovi iz Španije do Sao Tome i Prinsipa - Avio karte Španija Sao Tome i Prinsipe - eSky.rs\nAvio karte do Sao Tome i Prinsipa\nAvio karte iz Španije do Sao Tome i Prinsipa\nPretražite letove iz Španije do Sao Tome i Prinsipa\nProverite najbolje prilike za letove iz Španije do Sao Tome i Prinsipa\n✔ Postoje li posebne ponude za letove iz Španije do Sao Tome i Prinsipa na eSky.rs?\n✔ Mogu li se pobrinuti za osiguranje prilikom rezervacije leta iz Španije do Sao Tome i Prinsipa?\n✔ Ako rezervišem let iz Španije do Sao Tome i Prinsipa, mogu li da rezervišem ujedno i smeštaj?\n✔ Koje avio-kompanije nude letove iz Španije do Sao Tome i Prinsipa?\nBudite sigurni, da na eSky.rs ponuda letova iz Španije do Sao Tome i Prinsipa uključuje ne samo niskotarifne avio-kompanije, već i one koje su specijalizovane za visoki standard.\nPopularni aerodromi: Jeftini letovi od Madrid Barajas Jeftini letovi od Valencia Manises Jeftini letovi od Malaga Costa del Sol Jeftini letovi od Barcelona El Prat Jeftini letovi od Palma de Mallorca Airport Jeftini letovi od Bilbao Airport


Kosovo Region Srbija\nVršiteljka dužnosti predsjednika Republike Kosovo Vjosa Osmani je napomenula da se u dijalogu sa Srbijom neće razgovarati o teritorijalnom integritetu Kosova, napominjući da je potreban novi pristup ovom procesu a kako bi se postigao sporazum koji podrazumeva međusobno priznanje.\n„Očekujemo sjajnu koordinaciju sa Evropskom unijom i Sjedinjenim Američkim Državama. Uprkos tome što se Srbija nije izvinila za zločine, Kosovo je bilo dio dijaloga“, ukazala je Osmani i dodala da je vrijeme da se Srbija izvini za ratne zločine na Kosovu i da je od suštinske važnosti postizanje pravde.\n„Bez pravde, nema mira u našem regionu”, rekla je ona i ponovila da jedino sveobuhvatni sporazum između Kosova i Srbije može doprinijeti trajnom miru.\nGovoreći o formiranju Zajednice opština sa srpskom većinom, koja je 2103. godina dogovorena sporazumom u Briselu, Osmani je rekla da će se poštovati odluka Ustavnog suda, a u kojoj postoje suštinske primjedbe na taj sporazum.\nBEOGRAD MANIPULIŠE ‘ZAJEDNICOM SRPSKIH OPŠTINA’


Ilić: Koridor 11 najveći posao u istoriji\nKoridor 11 je najveći posao u istoriji Srbije, jer autoput do Crne Gore privlači saobraćaj cele srednje Evrope, izjavio je ministar Velimir Ilić.\n- Zato je ta saobraćajnica bila deo strateškog razvoja i u staroj Jugoslaviji, a sada su osim nas, najviše zainteresovani Italijani, jer bi im to bio najbrži put do Rumunije, gde imaju dosta svojih firmi - rekao je on.\nMinistar je naveo da su Italijani čak napravili i platforme u svojim lukama kako bi transport mogli da obavljaju ovim koridorom, i naveo da je taj koridor znatno bliži i povoljniji nego izlaz kod Splita, gde je more pliće i mogu da pristaju samo manji brodovi.\nIlić je rekao da postoje dve varijante pravca autoputa od Požege, jedna ide preko Sjenice, a druga preko Zlatibora i Prijepolja, istakavši da je trasa preko Sjenice kraća 40 kilometara i jeftinija 600 miliona evra, prema studiji koju su stručnjaci nedavno dostavili.\n- U ovom trenutku to je i političko pitanje koje vlada mora da reši. Preko Sjenice jeste kraće, lakše i jeftinije, ali je potrebno rešiti problem zimskog održavanja, zbog niskih temperatura i velikih smetova na Peštaru. S druge strane, trasa preko Zlatibora povezuje mesta gde živi veliki broj ljudi i dosta opština sa tog područja već je podnelo vladi zahtev da se to uvaži - kazao je on.\nPrema njegovim rečima, postoji i predlog da se Užice i Zlatibor spoje parčetom autoputa od Požege, da se još na jednom mestu izađe bočno i da se preko Borove glave sve poveže postojećim putem, a da glavna varijanta ide preko Ivanjice i Sjenice.\nŠto se tiče finansiranja, Ilić je kazao da je put isplativ, naročito preko naplate putarine, i dodao da koncesija za nas nije jedina opcija i da postoje izuzetno jeftini kineski krediti, a da je u svetu počeo da dominira model privatno-javnog partnerstva.\nIlić je naveo da je bio u poseti Kini, i da se sreo s njihovim političkim vrhom i bankarima i da "oni imaju zaista jak interes da uđu u taj posao".\n- Svi znaju da je put isplativ, naročito preko naplate putarine, a posebno ovaj deo koji je sada u fazi izrade, do Ljiga... Može da se finansira na sve načine, koncesijom, kroz privatno-javno partnerstvo, kreditnom linijom - šta hoćemo.\nOn smatra da je to "inicijalna kapisla za pokretanje privrede", jer u tom poslu ima potencijala i građevina i proizvodnja građevinskog materijala.\nIlić je naveo da obilaznica oko Beograda veoma važna, navodeći da se mora izbeći prolaz kroz grad... zatim most kod Borče, most u Vinči koji će odvući saobraćaj za Banat i Pančevo sa Koridora 10, a ubaciti istovremeno saobraćaj za koridor 11 preko Rakovice.\n- Mislim da to mora da bude prioritet i za moje i za Ministarstvo saobraćaja i Beograd koji bi time dobio oslobođeni autoput kroz grad - naglasio je on.


Nezadovoljstvo na poslu: Kako prelomiti i krenuti dalje - Ozonpress :: internet portal\nTag: nezadovoljstvo, Posao\nRadni angažman predstavlja značajan deo života i svakodnevice čoveka savremenog doba i ukoliko on predstavlja izvor nezadovoljstava, ona imaju tendenciju da se značajno reflektuju na ostale segmente života i negativno utiču na njegov ukupni kvalitet. Nezadovoljstvo na poslu je, prema tome, značajan činilac jednog opšteg osećaja neostvarenosti i stoga bi ovom problemu trebalo posvetiti pažnju i upustiti se u njegovo rešavanje sa prvim znakovima istog. Nepovoljna poslovna situacija se ne mora nužno rešavati napuštanjem radnog mesta, već bi trebalo da joj prethode određeni koraci, počev od razgovora sa nadređenima pa do samostalne reorganizacije radnih procesa za koje ste odgovorni, a u cilju postizanja boljih rezultata i olakšavanja sopstvenog toka rada. Ukoliko, međutim, konstatujete da situacija na radnom mestu ne može biti korigovana na način koji rezultira poboljšanjem vaše pozicije, vreme je da prelomite i krenete dalje, a u tekstu koji sledi ćemo se baviti načinima na koje biste to mogli načiniti.\nIskristališite svoje razloge za nezadovoljstvo na poslu\nMeđu razlozima za nezadovoljstvo na poslu se kao najčešći ističu nezadovoljstvo platom i radnim okruženjem. Novčana naknada za vaš doprinos kompaniji je svakako važna stavka i ukoliko smatrate da je količina posla koji je vaša odgovornost nije srazmeran vašoj plati, važno je da razgovarate sa nadređenima na ovu temu. Mnogi, međutim, smatraju da bi poslodavac trebalo da neguje kulturu ovog vida stimulacije zaposlenih i prepoznaje trenutak za povišicu, te sama činjenica da je moraju tražiti dovodi do nezadovoljstva, budući da osećaju da se njihov doprinos ne ceni dovoljno. Atmosfera na radnom mestu je takođe značajna stavka, te ukoliko ne postoji valjana komunikacija i saradnja u okviru kolektiva, može doći do odluke da se radno mesto napusti u potrazi za homogenijim timom. Pored navedenog, razlozi za nezadovoljstvo na poslu mogu podrazumevati i radno vreme koje remeti ostale životne tokove zaposlenog, u vezi sa čime je i prekovremeni rad, kao i osećaj stangniranja. Sve ovo nesumnjivo dovodi do osećanja stresa i napetosti, što je svakako valjan razlog da razmotrite druge opcije.\nPratite situaciju na tržištu rada\nPrvi korak prilikom odlučivanja u vezi sa promenom posla bi trebalo da bude upoznavanje sa aktuelnostima na tržištu rada. Ovo je od naročitog značaja ukoliko ste na trenutnom radnom mestu dugo, te niste imali prilike da pažjivo ispratite trenutne tokove na datom tržištu, koje je nesumnjivo podleglo brojim izmenama poslednjih godina, pre svega zbog naglog tehnološkog napretka. Ukoliko tražite posao u Novom Sadu, Beogradu ili nekom drugom većem gradu, moći ćete da primetite da potražnja za radnom snagom raste, ali ima tendenciju da bude usmerena ka konkretnim oblastima, koje se u najvećoj meri tiču informacionih tehnologija. U zavisnosti od vaše struke i interesovanja, uzmite u obzir prekvalifikaciju i otpočnite samousavršavanje, ne biste li odgovorili na nove zahteve poslodavaca na najbolji mogući način i proširili paletu svojih opcija za zaposlenje.\nUzmite u obzir prekvalifikaciju i samousavršavanje\nNadovezujući se na prethodno rečeno, ističemo samousavršavanje kao važan korak u procesu promene posla. U potrazi za novim radnim angažmanom, pažljivo čitajte zahteve i kriterijume poslodavaca koji su navedeni u oglasima za posao i procenite u kom domenu biste mogli da nadogradite svoja znanja i veštine, ne biste li bili valjan kandidat za radne pozicije koje bi predstavljale korak napred u vašoj karijeri. Budući da se potreba za samousavršavanjem i prekvalifikacijom prepoznaje kao važan korak u izgradnji karijere, primetićete da se poslednjih godina javlja veoma široka ponuda kurseva koji se obraćaju upravo pojedincima poput vas. Delom zbog novonastale situacije na planu opšteg zdravlja u vezi sa pandemijom virusa korona, a delom zbog pomenutog napretka modernih tehnologija i potrebe mnogih da se upuste u proces prekvalifikacije, postoji veliki broj kurseva koje možete pratiti online. Online kursevi vam zapravo pomažu da postignete istovremeno samusavršavanje i bavljenje svojim radnim zadacima povodom trenutnog angažmana.\nAktivno se bavite apliciranjem i radnom biografijom\nPronalazak novog posla je u nekim slučajevima relativno brz proces, što svakako zavisi od kvalifikacija kandidata, ali i od sticaja okolnosti. U većini slučajeva, međutim, ovo je dug proces, koji će tražiti od vas kao kandidata da budete uporni i aktivno radite na svojim aplikacijama i radnoj biografiji, prilagođavajući se zahtevima radnog mesta. Nemojte biti malodušni ukoliko dobijete nekoliko odbijenica, već usavršavajte svoj način prezentovanja svojih znanja, veština i iskustava poslodavcu i imajte u vidu specifične zahteve za svako radno mesto za koje konkurišete. Svoju radnu biografiju učinite preglednom, menjajući pozicije odeljaka spram toga da li vaše formalno obrazovanje ili radno iskustvo bolje odgovara na zahteve konkretnog poslodavca, pri čemu bi aplikaciju trebalo da personalizujete putem motivacionog pisma.\nBez obzira na to da li vas odlikuje ambicioznost i da li je karijera za vas lično značajan činilac opšteg osećaja zadovoljstva sobom, nezadovoljstvo poslom je važno izbeći, jer je u svakom slučaju izvor nepotrebnog stresa. Potrudite se da dobro procenite svoje razloge, počnite sa pretragom oglasa za posao i budite istrajni u svojoj težnji da pronađete angažman koji će vam odgovarati, te ćete se zasigurno uskoro obreti na radnom mestu na koje ćete rado stupati svakoga dana.


U Gimnaziji Obala dvojezični program na bosanskom i francuskom\nSarajevo -1°C Nedjelja 29.11.\n12.06.2018 / 14:48 Obrazovanje - Sarajevo\nFrancuski ambasador u Bosni i Hercegovini Guillaume Rousson, ministar za obrazovanje, nauku i mlade Kantona Sarajevo Elvir Kazazović i direktor Gimnazije Obala Benjamin Hedžić danas su uz prigodnu svečanost otvorili frankofono dvojezično odjeljenje u toj srednjoškolskoj instituciji.\nOd septembra 2018. godine dvojezično odjeljenje će ponuditi učenicima od prve godine program sa časovima na francuskom i bosanskom jeziku, uz podršku Francuskog instituta u BiH.\nUčenici mogu izučavati i druge predmete na francuskom, kao što je matematika, a osim toga, imat će pomoć i lektora iz Francuske. Na kraju godine će dobiti i međunarodnu diplomu francuskog jezika DELF.\nU cilju podrške razredu frankofonije Ambasada Francuske u BiH će, kako je kazao ambasador Rousson, osigurati školske udžbenike potrebne za učenje jezika te učestvovati u logističkoj i kulturnoj podršci u vidu razmjene učenika koja može biti realizirana već ove godine.\n- Sve više vjerujem da će učenje francuskog jezika biti adut za učenike koji ga danas uče jer u perspektivi približavanja BiH Evropskoj uniji i u okviru ekonomske saradnje koju će sve više ostvarivati sa državama, BiH će trebati govornike francuskog jezika u narednim godinama – kazao je ambasador.\nMinistar Kazazović je ocijenio da će otvaranje ovog odjeljenja omogućiti učenicima da se dodatno pripreme za budućnost, posebno u okviru sve jačih veza sa Evropskom unijom i frankofonim svijetom.\nPodsjetio je da je intencija Vlade KS da svi učenici na području Kantona nauče dva strana jezika kroz redovnu i dodatnu nastavu. U tom cilju ostvarena je izuzetno dobra saradnja sa Republikom Turskom, Njemačkom, Velikom Britanijom, danas sa Francuskom a također postoji interes i za saradnju sa Italijom.\nGimnazija Obala već četiri godine ima kvalitetnu njemačku dvojezičnu mrežu (odjeljenje), a direktor Hedžić je naveo da je u strategiji razvoja škole razvijanje i jačanje izučavanja stranih jezika i u tom cilju prije tri godine su pokrenuli bilingualnu nastavu na njemačkom jeziku.\n23:41 Košarka Bosnić: Napravili smo nešto posebno za našu zemlju, ponosan sam


Svako ko misli da može ovakvim djelovanjem iza kulisa nasrtati na cjelovitost Bosne i Hercegovine, mora da zna da time ruši Dejtonski mirovni sporazum\nREAKCIJE SDA: Povezivanjem Kosova sa RS-om Srbija nastavlja agresiju na BiH\nNakon što predsjednik Srbije Aleksandar Vučić najavio je da će u narednim danima pozvati člana Predsjedništva BiH Milorada Dodika i predsjednicu Republike Srpske Željku Cvijanović u Beograd da bi razgovarali o dokumentu koji su mu dostavili, reagirali su iz Stranke demokratske akcije (SDA).\n- Koordinirano djelovanje predsjednika Srbije Aleksandra Vučića sa vlastima RS-a u svrhu povezivanja statusa Kosova sa entitetom RS, u aktuelnim pregovorima Srbije i Kosova, predstavlja nastavak agresije na Bosnu i Hercegovinu, s ciljem ugrožavanja njene cjelovitosti.\nO tome svjedoče posljednje izjave Milorada Dodika koji je kazao da je s Vučićem u Banjoj Luci imao sastanak o „statusu RS“, te da su se dogovorili da vlasti RS-a upute dokumentaciju o tome, što nedvosmisleno potvrđuje da Vučić, nasuprot deklarativno korektne i pomirljive, iza kulisa vodi dvoličnu i agresivnu politiku sa teritorijalnim pretenzijama prema BiH - navode iz SDA.\nTraže od predsjednika Srbije da prestane sa ovakvim djelovanjem, "jer je slične stvari radio i Slobodan Milošević koji je time doveo do najveće nesreće, ratnih sukoba i zločina u Evropi nakon Drugog svjetskog rata". - Svako ko misli da može ovakvim djelovanjem iza kulisa nasrtati na cjelovitost Bosne i Hercegovine, mora da zna da time ruši Dejtonski mirovni sporazum, a time i mir u Istočnoj Evropi, te da patrioti ove države neće dopustiti da se otme nijedan pedalj njene teritorije, kao što nismo dopustili da se to učini i u mnogo težim vremenima za Bosnu i Hercegovinu - saopćeno je iz SDA.\n21.08.2020 u 13:34\nVučić će pozvati Dodika i Cvijanović u Beograd: Još dva puta ću pročitati njihov dokument\n21.08.2020 u 13:03\nAleksandar Vučić SDA Milorad Dodik


Lopte za učenike III/1 odeljenja OŠ „Đura Jakšić“ - Humanitarni radio Kragujevac\nPredrag Stevović, član Gradskog veća za sport, učenicima III/1 odeljenja OŠ „Đura Jakšić“ poklonio je tri lopte – za košarku, odbojku i fudbal, koje im je obećao po završetku rekonstrukcije sportskih terena u neposrednoj blizini škole.\nKada smo sredili igrališta, otvorene terene i otvorenu teretanu u neposrednoj blizini škole, ova deca su bila na tom terenu i imala veoma skromne zahteve. Jedan od njih je bio da im nabavimo lopte, kazao je Stevović, koji je u posetu došao na poziv učenika. Ovo su sjajna, posvećena deca, veoma dobri đaci i moramo da im pokažemo da mislimo na njih, da smo tu uz njih i da ćemo raditi i na rekonstrukciji njihove škole u budućnosti.\nJedna od naših želja je da, kao i deca u drugim školama, i oni imaju sve uslove za normalan trening. Rad na obnovi fiskulturne sale bi predstavljao početak i to će sigurno biti jedan od naših prioriteta, jer su njihovi uslovi za trening neadekvatni – nemaju strunjače, mrežu za odbojku i ostalu neophodnu opremu za bavljenje sportskim aktivnostima i njihov pravilan razvoj. Siguran sam, kazao je Stevović, da ćemo naći način da već početkom januara, februara naredne godine tu opremu obezbedimo.\nNašim dolaskom smo želeli od dece da čujemo šta misle, šta bi želela da se promeni i da nam ona daju prave upute. Prema rečima Stevovića, učenici III/1 odeljenja su sa njim razgovarali kao odrasli ljudi i istakli su da im je najvažnije da budu dobri đaci. Hvale svoju učiteljicu, vole svoj grad i tu se njihova želja završava.\nGrad Kragujevac želi da ulaže u obrazovanje i u osnovne uslove za bavljenje sportom, jer nam je, pored ostalog, važna regrutna baza za sve sportove, zaključio je Stevović.\nJedna od tema o kojoj su razgovarali sa članom Gradskog veća za sport, bila je i sedam besplatnih sportova kojima će u sledećoj godini deca imati pristup i čemu se mnogo raduju.\nPoetsko veče povodom obeležavanja Međunarodnog dana tolerancije


Beograd da ne nasjeda na provokacije Prištine\n20/01/2021 | 08:54 ⇒ 08:55 | Autor: SRNA\nĆutanje najmoćnijih država Zapada na najavu iz Prištine da će samoproglašeno Kosovo održati referendum za ujedinjenje sa Albanijom može se protumačiti samo kao vid pritisaka na zvanični Beograd, kome se implicitno poručuje da su u opticaju i kudikamo gori ishodi ukoliko se ne saglasi sa nezavisnošću tzv. Kosova i njegovim članstvom u UN, ocijenio je Nemanja Starović iz Centra za društvenu stabilnost.\nPriština (Foto: Sputnik / Natalya Grebenyuk)\nStarović je za Večernje novosti rekao da je veoma važno da zvanični Beograd ne nasjeda na provokacije ovakve vrste, budući da koncept "velike Albanije" zapravo nema podršku ključnih aktera u međunarodnoj zajednici, iako se taj narativ albanskih lidera prećutno odobrava ili čak podstiče "kao nekakvo strašilo usmjereno prema Beogradu i drugim prijestonicama u regionu".\nProfesor međunarodnog prava na Pravnom fakultetu u Beogradu Bojan Milisavljević ocijenio je da bi referendum o ujedinjenju samoproglašenog Kosova sa Albanijom bio u suprotnosti sa principom nepromjenljivosti granica i strateški doveo do potresa u regionu.\nOn je naveo da bi po pozitivnom međunarodnom pravu vlasti u Prištini mogle da pokušaju da sprovedu referendum, ali ne bi imale podršku međunarodne zajednice, pogotovo ne jednodušnu, što, kako je rekao, opredjeljuje i budućnost takvog potencijalnog izjašnjavanja.\n- Od Helsinškog završnog akta iz 1975. godine, kada je ustanovljeno da nema promjena granica u Evropi, poštuje se taj princip - rekao je on.\nKandidat za predsjednika samoproglašenog Kosova i lider Alijanse za budućnost tzv. Kosova Ramuš Haradinaj rekao je da će zatražiti putem referenduma ujedinjenje tzv. Kosova sa Albanijom 2025. godine, ukoliko do tada samoproglašeno Kosovo ne ostvari napredak na putu ka EU.\nPredsjednik Srbije Aleksandar Vučić poručio je da će Srbija imati adekvatan i dobar odgovor na to i da građani ne treba da brinu.


Alumina nakon 18 godina nabavila novi sanitet za potrebe kompanije - Zvornicki.ba\nAlumina nakon 18 godina nabavila novi sanitet za potrebe kompanije\nNakon punih 18 godina nabavljen je drugi sanitet za prevoz bolesnih i povrijeđenih radnika kompanije “Alumina”, predočili su nam u Službi protivpožarne zaštite koja djeluje u okviru Sektora integrisane zaštite.\nImajući u vidu opasnosti sa kojima se stalno susreću naši radnici prilikom obavljanja redovnih poslova, te velike mogućnosti da se dogode razne vrste povreda (u 2017.godini je bilo ukupno 90 intervencija sanitetom), ovakvo jedno vozilo je bilo i te kako potrebno Fabrici, jer brzina i sigurnost dopreme povrijeđenog ili bolesnog radnika u bolnicu je često i presudna.\n– Novi sanitet u Službi PPZ-a je potpuno tehnički ispravan, raspolaže sa kompletnom zvučnom i vizuelnom signalizacijom, što dosta skraćuje vrijeme prevoza radnika, kao i sa kompletnom medicinskom opremom. Sa ovim vozilom radnici će se osjećati mnogo sigurnije i udobnije prilikom prevoza – kaže Mladen Erić, rukovodilac Službe protivpožarne zaštite.\nTokom ovog mjeseca, započeto je, od strane vatrogasaca preduzetne Vatrogasne jedinice “Alumina”, redovno ispitivanje i servisiranje ručnih i prevoznih aparata za gašenje početnog požara u fabrici. Ove aktivnosti će trajati do kraja septembra. Ispitivanja vatrogasnih aparata, kojih u ovom privrednom društvu ima oko 750, se vrši svakih šest mjeseci, odnosno dva puta godišnje, a sve u cilju adekvatne zaštite ljudi i fabrike od požara, jer gašenje požara u njegovom začetku, odnosno sprečavanje njegovog širenja, ima ogroman značaj u oblasti zaštite od požara, poručuju iz Službe protivpožarne zaštite.\n(SLužba za informisaje kompanije Alumina)


U humanitarnoj akciji „Crveno-bela krv“ prikupljene 584 jedinice krvi – Sport\nNavijači Crvene zvezde prikupili su ukupno 584 jedinice krvi u humanitarnoj akciji „Crveno-bela krv“, koja je po jubilarni 20. put održana u saradnji crveno-belih i Instituta za transfuziju krvi.\nNajbolji Zvezdin fudbaler Aleksandar Katai (na slici), ljubimac navijača, iskoristio je priliku da poseti dobrovoljne davaoce krvi i da im zahvali što iz dana u dan pokazuju da imaju veliko srce i na pravi način prezentuju klub za koji navijaju.\nZadovoljna odzivom navijača bila je i doktorka Instituta za transfuziju krvi Srbije Dragana Vukićević. Ona je iskoristila priliku i da zahvali Zvezdi na odličnoj saradnji svih ovih godina.\nDomaći fudbal, Fudbal, Priča dana, VestiCrveno-bela krv, humanitarna akcija, Humanost


Pregovarači EU-a postigli napredak u modernizaciji propisa o autorskim pravima – ProLex Consulting\nPregovarači EU-a postigli napredak u modernizaciji propisa o autorskim pravima\nEvropski parlament, Savjet EU-a i Evropska komisija, 13. februara 2019. postigli politički dogovor o prilagođavanju propisa o autorskim pravima digitalnom dobu u Evropi.\n„Savremena pravila o autorskim pravima koja vrijede za cijelu EU veliko su dostignuće koje smo predugo čekali. Pregovori su bili zahtjevni, ali na koju je važno da smo postigli pravedan i uravnotežen rezultat prikladan za digitalnu Evropu: poboljšaćemo slobode i prava koja danas uživaju korisnici interneta, autori sadržaja dobijaće bolju naknadu za svoj rad, a internet ekonomija imaće jasnija pravila koja će joj omogućiti funkcionisanje i procvat,“izjavio je Andrus Ansip, potpredsjednik Komisije nadležan za jedinstveno digitalno tržište.\nKomesarka za digitalnu ekonomiju i društvo Marija Gabriel izjavila je: „Dugo očekivano donošenje Direktive o autorskim pravima ključan je temelj našeg jedinstvenog digitalnog tržišta. Osiguravanjem jasnijeg pravnog okvira prikladnog za digitalni svijet ojačaće se audiovizuelni i kreativni sektor i stvoriti dodata vrijednost za evropske građane. “\nReforma autorskih prava u EU-u prioritet je Evropskog parlamenta, Savjeta EU-a i Evropske komisije, kojom se modernizuju propisi EU-a o autorskim pravima, doneseni još 2001.\nEvropska komisija predložila je u septembru 2016. da se u okviru strategije jedinstvenog digitalnog tržišta modernizuju propisi EU-a o autorskim pravima .\nEvropski parlament i Savjet Evropske unije moraju potvrditi dogovoreni tekst.Nakon potvrđivanja i objavljivanja u Službenom listu EU-a, države članice će u roku od 24 mjeseca prenijeti nova pravila u svoja nacionalna zakonodavstva.\nIntegralni tekst Saopštenja za medije http://europa.eu/rapid/press-release_IP-19-528_hr.htm\nSanja Zečević2019-02-15T20:10:21+00:00February 15th, 2019|EU, Pravo, Propisi|


Federalni ministar energije, rudarstva i industrije Nermin Džindić je, na poziv direktora sekretarijata Energetske zajednice Artura Lorkowskog, prisustvovao 8. sastanku Komiteta za energiju i klimu (ECC), koji je održan u Beču.\nOvom prilikom, na marginama sastanka, ministar Džindić se susreo sa evropskom komesarkom za energetiku Kadri Simson, koja se prethodno obratila skupu.\n– Sastanak s komesarkom EU za energetiku Simson i direktorom Energetske zajednice Larkowskim bio je izuzetno uspješan. Zadovoljstvo mi je da smo našli zajedničke stavove na osnovu kojih možemo podići nivo saradnje. Takođe smo iskoristili priliku i razgovarali o energetskoj tranziciji i obavezama koje Federacija BiH mora ispuniti na svom evropskom putu, a sve te obaveze su već uvrštene u naše strateške ciljeve – izjavio je nakon susreta ministar Džindić.\nUvodnom sesijom predsjedavala je potpredsjednica Vlade Ukrajine Olha Stefanishyna, dok je drugu sesiju vodila potpredsjednica Vlade Srbije Zorana Mihajlović.\nDirektor Sekretarijata Energetske zajednice Artur Lorkowski rekao je da je današnji sastanak posebno važan zbog trenutka u kojem je organiziran, imajući u vidu upravo energetsku krizu.\nPored ministra Džindića, energetsko-klimatskom forumu uime Federacije BiH prisustvovao je i generalni direktor JP Elektroprivreda BiH Admir Andelija, saopćeno je iz Federalnog ministarstva energije, rudarstva i industrije.


Rezultati pretrage za: Donald Tramp\nBivši predsednik SAD Donald Tramp pozvao je Amerikance da se vakcinišu kako bi pomogli u suzbijanju pandemije kovid-19, ocenjujući da je vakcinacija "neššto što deluje".\nPredstavnički dom američkog Kongresa zvanično će danas predati Senatu dokument sa optužnicom protiv bivšeg predsednika Donalda Trampa koji se tereti da je podsticao pobunu svojih pristalica koje su, početkom januara, upale u Kapitol.\nBi-Bi-Si objavio snimke s haotičnim scenama u Kongresu\nBritanski Bi-Bi-Si je objavio kompilaciju snimaka koje su mobilnim telefonima napravili očevici i pristalice predsednika Donalda Trampa prilikom upada u zgradu američkog Kongresa u Vašingtonu, a koji prikazuju haotične scene, poput sukoba demonstranata sa policijom i njihovog penjanja po zidovima zgrade na Kapitol hilu.\nFejsbuk i Instagram produžiće zabranu za naloge američkog predsednika Donalda Trampa na najmanje naredne dve nedelje dok se ne završi prenos vlasti u SAD, saopštio je danas direktor kompanije Fejsbuk Mark Zakerberg.\nTramp u javnosti, prvi put od kada je Bajden proglasio pobedu\nAmerički predsednik Donald Tramp položio je venac na grob Neznanog junaka na vojnom groblju Arlington, što je njegovo prvo pojavljivanje u javnosti od kada je Džozef Bajden proglasio pobedu na predsedničkim izborima.\nTramp ne odustaje: Pobedićemo; Bajden: Sramota\nAmerički predsednik Donald Tramp objavio je danas na Tviteru da je smenio ministra odbrane Marka Espera i najavio da će umesto njega na toj funkciji biti direktor Nacionalnog centra za borbu protiv terorizma Kristofer Miler.\nTramp: Pravni tim nedorastao da dokaže izborne manipulacije\nAktuelni američki predsednik Donald Tramp istakao je na Tviteru da je njegova velika prednost koju je imao tokom izborne noći u pojedinim saveznim državama "nekim čudom nestala" i izrazio nadu da će ponovo preuzeti vođstvo u ovim u kojima se još prebrojavaju glasovi.\nZa Srbiju i Srbe bilo bi mnogo bolje da naredni predsednik SAD bude Džo Bajden, jer će približiti odnose SAD i EU i dijalog Beograda i Prištine učiniti mnogo funkcionalnijim, izjavio je danas bivši američki podsekretar za kontrolu naoružanja i međunarodnu bezbednost Tomas Kantrimen.\nTramp se sastao sa Netanjahuom i ministrom UAE uoči potpisivanja sporazuma\nUoči potpisivanja sporazuma Izraela sa UAE i Bahreinom o uspostavljanju diplomatskih odnosa američki predsednik Donald Tramp sastao se sa izraelskim premijerom Benjaminom Netanjahuom i tom prilikom istakao da je još pet, šest zremalja spremno na mir sa Izraelom.\nNovosti: Trampov trijumf podelu ostavlja na stolu\nGodfri: Grenel neće limitirati razgovore\nAmerički ambasador u Srbiji Entoni Godfri izjavio je danas da će se u Vašingtonu razgovarati o ekonomskim temama, ali i ocenio da specijalni izaslanik američkog predsednika za pregovore Beograda i Prištine Ričard Grenel neće limitirati razgovor.\nTrampov govor pratilo 21,6 miliona Amerikanaca\nOko 21,6 miliona Amerikanaca pratilo je sinoć govor predsednika Donalda Trampa na završnoj večeri Nacionalne konvencije Republikanske partije, koji je održao ispred Bele kuće, što je manje od broja gledalaca govora njegovog demokratskog protivkandidata Džoa Bajdena, pokazuju preliminarni rezultati agencije za praćenje TV rejtinga Nilsen.\nTramp: NBA kao politička organizacija, to nije dobro\nSAD: Republikanci zvanično nominovali Trampa za predsednika\nSamo u prvoj nedelji kampanja „Srbi za Trampa” dobila je veliku podršku, između ostalog i prvu službenu Dena Seversona, komandanta mornarice i „top gan” pilota u penziji, koji se kandiduje za Kongres u 19. okrugu na Floridi.\nTramp: Završavamo eru beskonačnih ratova\nVučić: Ne stajem ni na čiju stranu,ali nepravda je za Kataija\nBivši potpredsednik SAD-a, a sada demokratski predsednički kandidat Džo Bajden, kritikovao je aktuelnog šefa Bele kuće Donalda Trampa zato što igra golf dok u zemlji raste broj smrtnih slučajeva od koronavirusa.\nTramp odustao od karantina, SAD protraćile mesec dana bitke sa virusom\nUmesto karantina upozorenje da se ne putuje iz Njujorka i Nju Džerzija i u te države, guverner Njujorka Kuomo upozorio da bi totalno zatvaranje nepredvidivo ugrozilo berzu i celu američki ekonomiju.\n21:04 April 15, 2021


ŠANSA ZA SIROMAŠNE: EU obezbedila 4,7 milion evra za otvaranje malih preduzeća u Srbiji - PKS-RPK Novi Sad\nEvropska unija izdvojila je 4,7 miliona evra za otvaranje 850 malih preduzeća u Srbiji, koja će zapošljavati ljude iz marginalizovanih grupa, što će doprineti boljoj finansijskoj situaciji ljudi koji žive u riziku od siromaštva.\nProgram podrške „Korak po korak“ počinje od 5. decembra i prvi je te vrste u Srbiji, a sporazum o njegovoj realizaciji juče su potpisali Evropski investicioni fond i Erste banka.\nMirjana Šakić iz sektora za razvoj socijalnog bankarstva Erste banke za Kurir najavljuje da će u narednih pet godina biti plasirano 4,7 miliona evra kredita, ali i da će biti obezbeđeni besplatni biznis treninzi i finansijska edukacija.\n– Najveći problem dosad bilo je to što su ljudi imali odlične poslovne ideje, ali nisu umeli da ih pretvore u biznis plan, što je predstavljalo veliku prepreku za dobijanje kredita. Ovim programom pružena je mogućnost da uz našu mentorsku i edukativnu podršku svoje ideje pretvore u dela. Važno je i da ljudi znaju da para sada ima, pitanje je samo koliko je onih koji su spremni da preuzmu rizik i upuste se u biznis – kaže Šakićeva.\nOna dodaje da je ovaj novac prvenstveno namenjen malim biznisima s idejom da svaka firma koja se otvori zaposli nekog. Ovaj program u prvoj fazi u Srbiji podržaće firme koje posluju manje od dve godine i socijalna preduzeća bez obzira na dužinu poslovanja, kao i nove biznis ideje, nudeći im pristup finansijskim proizvodima i finansijskim savetima.\nžene starije od 50 godina mladi do 30 godina\nosobe s nižim obrazovanjem\nPohađanje biznis treninga i finansijske edukacije\nKad banka prihvat biznis plan, odobrava se kredit do 25.000 evra\nTokom poslovanja na raspolaganju je podrška i povezivanje s drugim preduzetnicima


Fudbalerke Liona nove su evropske prvakinje, pošto su u finalu Lige šampiona pobedile Volfzburg posle boljeg izvođenja penala sa 4:3 (1:1, 1:0).\nFudbalerke Liona na tronu Evrope\nUtakmica u Ređo Emiliji bila je vrlo uzbudljiva i prava uvertira za muško finale u Milanu između Reala i Atletiko Madrida, u subotu (20.45).\nLion je poveo u 12. minutu preko Ade Hederberg i dugo je odolevao, da bi "vučice" dva minuta pre kraja golom Aleks Poup izborile produžetke.\nU dodatnih pola sata nije bilo promene rezultata, pa su penali morali da odluče prvaka Evrope među fudbalerkama.\nGolmanka nemačkog tima Almut Šlut je odbranila udarac Herderbegove već u prvoj seriji, ali su u četvrtoj i petoj neprecizne za Volfzburg bile Nila Fišer i Elis Busilja, pa je trijumf Liona sa kreča overila Japanka Saki Kumagaji za 4:3 posle penala.


Alfa Romeo: 65 godina od velikog trijumfa u F1 - uBioskop - Online filmovi i serije sa prevodom Magazin\nAlfa Romeo: 65 godina od velikog trijumfa u F1\nItalijanski proizvođač automobila obeležio je šest i po decenija od svog prvog trijumfa u Formuli 1, kada su četiri 158-ice izašle na stazu u Silverstonu, a Đuzepe „Nino“ Farina pobedio i zabeležio prvi het-trik u tom takmičenju: pol poziciju, pobedu i najbrži krug. Na kraju sezone usledila je i titula svetskog šampiona.\nJednosed Alfetta 158 nesumnjivo predstavlja jedan od najprestižnijih automobila u muzeju Museo Storico Alfa Romeo, i jedan je od najdragocenijih primeraka zahvaljujući svom sportsko-istorijskom značaju. Isti automobil slavi 65 godina od prve pobede u tada tek ustanovljenom Svetskom šampionatu Formule 1.\nČetiri Alfina bolida zauzela su 13. maja 1950. startne pozicije na stazi u Silverstonu u Engleskoj. Vozila su bila poverena Đuzepeu „Ninu“ Farini, koji je na kraju sezone postao svetski šampion, kao i Luiđiju Fađoliju, Huanu Manuelu Fanđu, argentinskoj zvezdi u usponu koja osvaja titulu ’51. godine, ponovo sa bolidom Alfetta, i Regu Parnelu, britanskom vozaču koji je izabran u čast zemlje koja je bila domaćin prvog Šampionata.\nFarina je pobedio u toj trci, a druga dva mesta na podijumu takođe su pripala Alfa Romeu – automobili milanskog proizvođača dominirali su u trci, a isti scenario se ponavljao do kraja šampionata.\nTokom sezone, publika je trio Farina-Fađoli-Fanđo nazvala „3F“, a zajedno sa markom Alfa Romeo, oni su visoko uzdigli ime Italije u međunarodnom automobilizmu, u delikatnom istorijskom trenutku, kako za zemlju, tako i za sam Alfa Romeo.\nPoprište obračuna tima Alfa Romeo bila je „Velika nagrada Britanije“, koja je te godine dobila i naziv „Velika nagrada Evrope“.\nTrka se odvijala se na stazi Silverston u Northemptonširu, 65 km severno od Londona, u konfiguraciji iz 1948. godine. Reč je o stazi koja je ponikla na mestu bivšeg aerodroma Kraljevskog vazduhoplovstva i bilo joj je suđeno da postane jedna od najspektakularnijih pozornica Formule 1.\nNakon što je karirana zastava između krivina Ebi i Vudkot označila kraj, kralj Džordž VI lično je čestitao svim vozačima Alfa tima na izuzetnom rezultatu: pol pozicija (Farina), pobeda (Farina) uz još dva mesta na podijumu, najbrži krug (Farina) i vodeće mesto u ligi tokom Velike nagrade.\nBio je to početak nove ere u trkačkom svetu. U narednim decenijama, Formula 1 će postati najznačajnije takmičenje u auto-moto sportu, privlačiće najviše pažnje javnosti i postaće pravi globalni fenomen.\nU godinama koje su usledile, Alfa Romeo će nastaviti stazom komercijalne ekspanzije i međunarodne slave.\nModel 158 bio je rezultat projekta iz 1938. godine, a Alfetta, koja je zadržala konkurentnost i dvanaest godina kasnije, doduše sa pauzom nametnutom događajima na svetskoj sceni, i dalje je bila u fazi tehničkog razvoja.\nPravila novoosnovane Formule 1 dozvoljavala su da automobili budu opremljeni motorima zapremine 1.5 litra sa kompresorom ili 4.5 litarskim motorima sa atmosferskim usisavanjem.\nModel 158 poseduje osmocilindrični redni motor sa 1479 cc i kompresorom, koji je od početne snage od 195 KS iz ’38. godine naknadnim razvojem do Silverstona ’50. godine došao sa skoro 300 KS.\nSledeće, 1951. godine, sa modelom „159“ koji predstavlja evoluciju modela „158“, motor je dostigao maksimalnu snagu od 425 KS (450 na testiranju), zahvaljujući dvostepenom kompresoru i čitavom nizu drugih poboljšanja.\nPravila nisu postavljala granice po pitanju težine automobila, niti količine goriva u rezervoaru.\nSportska dostignića modela Alfetta bila su pokretačka sila za preporod brenda Alfa, nakon poteškoća i štete prouzrokovanih svetskim ratom koji je neminovno ostavio traga.\nAlfeta 158 smatra se poslednjim modelom iz predratne ere ovog brenda. Nakon što je Fanđo 1951. godine osvojio drugi šampionat sa modelom „159“, Alfa Romeo se zvanično povukao iz automobilskih trka kako bi radnike i opremu usmerio na serijsku proizvodnju.


Dačić: Gradićemo mostove poverenja sa Prištinom : Nadlanu.com\nDačić: Gradićemo mostove poverenja sa Prištinom\nObjavljeno 21. sep 2012. / 13:23:30\nPremijer Ivica Dačić izjavio je na Beogradskom bezbednosnom forumu da će Vlada Srbije nastojati "da nađe rešenja za sva pitanja i izgradi nove mostove sa zemljama u regionu i sa institucijama u Prištini", prenose elektronski mediji i agencije.\nDačić je ocenio da pitanje Kosova i Metohije predstavlja potencijalno najveći izvor nestabilnosti naše zemlje i ponovio da je stav Srbije prema tom pitanju jasan i da se zasniva na poštovanju Rezolucije SB UN 1244 i pravnog poretka u Srbiji.\nPredsednik Vlade je rekao da će razgovori sa Prištinom biti nastavljeni u cilju pronalaženja rešavanja problema za građane koji tamo žive. On je istakao da je vojno i civilno prisustvo na Kosovu i dalje garant mira.\n"Priznavanje Kosova i Metohije od strane nekih država u regionu doprinelo je usložnjavanju spoljnopolitičkih prilika i udaljavanju od dijaloga", istakao je Dačić.\nSrbija smatra da je uloga Kfora u obuci kosovskih bezbednosnih snaga neprihvatljiva, rekao Aleksandar Vučić. Čeka vas prazna stolica u EU, poručio Miroslav Lajčak.\nDačić je posebno naglasio da Srbija smatra da u svim slučajevima ratnih zločina mora biti utvrđena istina. Naglasio je značaj istrage o trgovini ljudskim organima.\n"Jugoistočna Evropa je veliki geostrateški prostor i svi imamo odogovornost da ga učinimo bezbednijim. Svako kočenje integracionih procesa uvećava rizik od nestabilnosti", poručio je Dačić.\nHrvatska, prema rečima premijera Dačića, time što ulazi u EU prestaje da bude zainteresovana za druge države regiona, što, kako je objasnio, potvrđuje i činjenica da još nema sporazuma koji bi omogućio građanima Srbije i Hrvatske da granicu prelaze sa ličnim kartama.\n"Za razliku od moderne Evrope, koja je za manje od deset godina posle Drugog svetskog rata počela ga gradi zajedničke institucije, mi na Balkanu 20 godina po završetku sukoba još živimo u prošlosti. To je znak da ne poštujemo sami sebe. Umesto da radimo na formiranju zajedničkog balkanskog saveta, idemo smerom koji je suprotan onome što rade obični građani na Balkanu", smatra premijer.\naleksandar vučićeuivica dačićkosovo i metohija


Bosansko-hercegovački čvor još komplikovaniji nakon nedavnih izbora\nTročlani brak u kome se nikome ne ostaje\nNedavno održani izbori u BiH pokazali su svu disfunkcionalnost te države. Izbornom kampanjom dominirale su iste teme kao na prvim izborima 1996. – u prvom planu je bio etno-nacionalizam a ne izgradnja zajedničke države. BiH na svakom koraku, uporno, potvrđuje izreku da što se krivo rodi vreme neispravi.\nNa izborima koji su održani 7. oktobra za učešće su se prijavile 72 političke stranke i 39 nezavisnih kandidata, a više od tri miliona 200 hiljada građana sa pravom glasa (od koga je, kako se čini, nemali broj „živ“ samo na spiskovima) biralo je između 7.500 kandidata za 518 pozicija! Ovako glomazan aparat nema nijedna država na svetu, pride činjenica da je u poređenju sa većinom zemalja BiH među najsiromašnijima.\nMilorad Dodik izabran je za srpskog člana Predsedništva Bosne i Hercegovine, dok je Željka Cvijanović predsednik Republike Srpske.\nZa ostala dva člana predsedništva izabrani su Željko Komšić (predstavnik hrvatskog naroda koga su defakto izglasali Bošnjaci i koji je po pobedi odmah najavio tužbu protiv Hrvatske) kao i Šefik Džeferović, kandidat bošnjačke SDA i čovek koji će defakto u predsedništvu biti izvođač radova Bakira Izetbegovića.\nPo potvrđivanju pobede Milorad Dodik je prvo najavio da će tražiti vraćanje 88 nadležnosti koje su oduzete Republici Srpskoj a na koje ima pravo po Dejtonskom sporazumu, kao i da će se zalagati za ukidanje institucije Visokog predstavnika koji je defakto međunarodni upravitelj BiH, kao i eliminisanje stranaca iz Ustavnog suda. Dodik je – u svom maniru – najavio da će na sednicama Predsedništva učestvovati video linkom iz Istočnog Sarajeva. Takođe je najavio da iako neće ići u svoju kancelariju koja mu pripada u Sarajevu, da će tamo poslati sveštenika „da istera zle duhove“. Dodik je drugu dvojicu članova Predsedništva optužio da će u BiH uneti „ratnu politiku“, posebno apostrofirajući Komšića kao glavnog izvora problema.\nPredstavnik hrvatskog naroda (barem formalno) Željko Komšić – koji je izabran glasovima Bošnjaka – u prvoj nedelji od izbora odmah se zamerio ključnim susedima BiH – Srbiji i Hrvatskoj. Prvo je odmah najavio tužbu protiv Hrvatske povodom izgradnje Pelješkog mosta i prava na moru, što je naišlo na osude Zagreba. Onda je potom izjavio da je „Kosovo država“ što se njega tiče i da iako BiH neće priznati tu tvorevinu, da on „ima svoj stav“. Za razliku od Zagreba gde su – kao što to uvek čine – oštro odgovorili, Aleksandar Vučić je poručio (kao što to Srbija često čini) da je „nekad bolje nešto da se prećuti“.\nBošnjački predstavnik, Šefik Džeferović – koga većina vidi kao pijuna u rukama Bakira Izetbegovića (koji je isprva za bošnjačkog kandidata hteo da istakne svoju ženu pa mu je međunarodna zajednica „savetovala“ da to ne radi) – izjavio je da će se oštro protiviti „destrukciji BiH“, aludirajući pre svega na držanje Milorada Dodika.\nOn je takođe najavio da će insistirati na tome da se službeni simboli BiH koriste tamo gde zvaničnici i organi te države imaju sastanke, uključujući i teritoriju RS, gde su ovi simboli ređe prisutni.\nOvakvo predsedništvo produkt je Dejtonskog sistema i države koja je bazirana na kompromisu, koja je u tročlanom braku u kome dva člana (sprski i hrvatski) žele da odu.\nOd sve trojice članova Predsedništva Milorad Dodik ima najveći legitimitet i autoritet. Posledica toga može biti veći otpor permanentnim nastojanjima da se uruši Dejtonski sporazum sa ciljem gušenja Srpske a, po potrebi, jačanje secesionističkih tenzija u RS. U tom smislu, odnosi sa Srbijom ali i Rusijom biće predmet posebne pažnje, pre svega zapadnih političkih krugova i medija koji gotovo u svemu što ima predznak ili profil srpskog ili ruskog na Balkanu uglavnom vide problem i razlog za strah.\nOdnosi sa Hrvatskom će biti posebno problematični, što svakako neće pomoći uznapredovanje evrointegracija BiH.\nInstitucija Predsedništva BiH će izgubiti na značaju jer Dodik – koji ima najveći autoritet i legitimitet – ne želi predsedništvo, Džeferović je produžena ruka Bakira Izetbegovića i neće imati autoritet da sam donosi odluke, a Komšić je defakto predstavnik bošnjačkog nacionalizma formalno izabran iz redova Hrvata, koji nema podršku u hrvatskom etničkom korpusu niti u hrvatskoj državi.\nU osnovi svega leže dva problema, koja su, čini se nerešiva, ma ko da je na vlasti: državna neutemeljenost BiH, kao i ekonomsko propadanje koje pogađa sva tri dominantna naroda.\nBosna ima problem što nije država sa državnom tradicijom već veštačka tvorevina u koju su tri naroda ugurana na silu. Napravljena sa idejom stvaranja nekakvog konsenzualnog društva u kome će se odluke donositi na bazi kompromisa, znači da u BiH nikada ne može da funkcioniše prava demokratija, gde će se poštovati volja većine (jer postoje ustavne garancije koje štite prava ostalih naroda i daju im mogućnost da blokiraju odluke). Bosna kakva postoji danas je ujedno i proizvod ali i žrtva zapadne politike, koja nije htela da dozvoli formiranje čisto muslimanskog entiteta/državne tvorevine čak i u ovoj, zabačenoj periferiji Evrope.\nBosna je i dalje pocepano društvo odakle godišnje 100 hiljada ljudi ode u inostranstvo upravo usled nemaštine i nepostojanja ekonomskih osnova. Republika Srpska ne stoji ništa bolje od Federacije, naprotiv: u zemlji od stanovnika pola radno sposobnog stanovništva radi u državnoj upravi i samoupravi, a među penzionerima je tek deo njih vršio redovne uplate u penzioni sistem. U uslovima u kojima država nije dovršena ozbiljna reforma nije moguća.\nPo svemu sudeći, sudbina Bosne, kao i vekovima unazad, zavisiće ne od onih koji u njoj žive, već od ishoda balkanskih političkih igri Velikih sila.


iAnatomija: Pogledajte fantastičnu istoriju Appleovog iOS-a\nPogledajte fantastičnu istoriju Appleovog iOS-a\nKada se prvi puta pojavio s prvim modelom iPhonea Appleov mobilni operativni sistem iOS označio je revoluciju u razvoju softvera za mobilne uređaje i otvorio jednu sasvim novu eru.\nZahvaljujući portalu The Verge imamo priliku pogledati sjajan video u kojem je složena istorija iOS-a duga sedam godina. Otkako ga je pokojni Steve Jobs prezentovao s iPhoneom poslavši svetu poruku „ovo je pet godina ispred bilo kojeg mobilnog na planeti“, više ništa nije bilo isto. Apple je napravio brilijantne stvari, ali i naterao ostale konkurente, pre svega Google s njegovim Androidom da budu bolji, brži, intiuitivniji...\nIz svega smo najveću korist izvukli upravo mi, obični korisnici, bez obzira koji uređaj s kojom platformom koristimo. Nove verzije su po pravilu sve bolje, iako naravno iziskuju dodatno ulaganje kupovinom novih uređaja, ali to je nešto što jednostavno ne možemo izbeći. Ljubitelji Applea i svih njegovih proizvoda s nestrpljenjem iščekuju iOS 8 koji će biti dostupan na jesen, a dok se to ne dogodi, pogledajte istoriju Appleovog mobilnog operativnog sistema...


RTCG - Radio Televizija Crne Gore - Nacionalni javni servis :: Svijet :: Urednik VOA: Strahujemo od Trampa\n28. 10. 2020. 08:20 >> 08:20 0\nUrednik VOA: Strahujemo od Trampa\nSuočen s prijetnjama miješanja administracije predsjednika Donalda Trampa, šef američke javne radio stanice "Glas Amerike" (Voice of America - VOA) obavezao se u utorak da će braniti novinarsku nezavisnost.\n"U ideološkom ratu nećemo pobijediti američke neprijatelje ako budemo reprodukovali ono što je najgore u javnim medijima", napisao je Elez Biberaj u poruci svojim redakcijama.\n"Glas Amerike" - američki ekvivalent Svjetskog servisa BBC i Radio Frans internasionala, već dugo predstavlja uzor "odnosa slobodnog društva prema novinarima", ocijenio je Biberaj.\nAli, nedavno imenovanje rođaka Donalda Trampa, Majkla Paka, za šefa službe koja nadgleda javni radio, Agencije SAD za globalne medije (US Agency for Global Media USAGM), izazvalo je strahovanje "Glasa Amerike" za svoju nezavisnost.\nPak je u ponedjeljak rekao u saopštenju da on "mora biti u stanju da osigura da USAGM ispunjava 'opšte spoljnopolitičke ciljeve' Sjedinjenih Država, kako ih je utvrdio predsjednik".\nTaj režiser dokumentarnih filmova, koji je sarađivao sa Stivom Banonom, bivšim savjetnikom Trampa, želi da "razbije barijeru" koja sprečava bilo kakvu intervenciju uprave USAGM-a u uređivački sadržaj medija koje nadgleda.\nRedovne Trampove kritike američkih medija ne štede ni "Gas Amerike" kojeg je Bijela kuća posebno optužila za širenje kineske "propagande" o pandemiji KOVIDA-19.\nDržavno priznanje Glasu Amerike\n25. 09. 2017. 1\nProvjerenim informacijama do povjerenja\nGlas Amerike ukida balkanske servise\n28. 03. 2014. 1


BH novinari osuđuju napad Fikreta Musića na "Oslobođenje" – Visokoin.com\nBH novinari osuđuju napad Fikreta Musića na “Oslobođenje”\nUdruženje/Udruga BH novinari i Linija za pomoć novinarima najoštrije osuđuju verbalni napad Fikreta Musića, predsjednika Vlade Kantona Sarajevo, na dnevni list Oslobođenje i uređivačku politiku ovog medija.\n– Musić je na okruglom stolu o odnosu policije i medija, koji je održan u utorak u Sarajevu, na neargumentiran način i uz iznošenje paušalnih ocjena optužio Oslobođenje za neprofesionalno izvještavanje o odlukama i radu Vlade Kantona Sarajevo, naglasivši pri tom kako su novinski izvještaji u Oslobođenju usmjereni na “rušenje ugleda institucije premijera Kantona Sarajevo”, navodi se u reakciji Udruženja BH novinari.\nKorištenje stručnog skupa posvećenog medijima za obračun sa Oslobođenjem i njegovim urednicima predstavlja grubi atak na slobodu izražavanja i pravo novinara ove dnevne novine da prikupljaju i objavljuju informacije od interesa za javnost.\n– Izraz je to političke bahatosti premijera Fikreta Musića, koji pokušava spriječiti novinare da slobodno i kritički izvještavaju o svim temama, pa i radu Vlade Kantona Sarajevo i njenog predsjednika osobno, navodi se u saopćenju.\nIz Udruženja BH novinari podsjećaju premijera Kantona Sarajevo kako kao javni dužnosnik “mora prihvatiti da će biti predmet javnog nadzora i kritike, posebno kroz medije, zbog načina na koji obavlja svoju funkcije, budući da je to neophodno za osiguravanje transparentnosti i odgovornog obavljanja javnih funkcija”, što je jedan od postulata zaštite slobode izražavanja u demokratskim zemljama – članicama Vijeća Evrope u koje spada i BiH.\n– U tom kontekstu pozivamo premijera Musića da, umjesto neargumentiranih kritika na račun Oslobođenja ili bilo kojeg drugog medija u BiH, kao javni dužnosnik koristiti legitimna sredstva iskazivanja nezadovoljstva i reagiranja na medijske natpise kao što su demanti, žalba Vijeću za štampu i tužba za klevetu. Svako drugo postupnje predstavlja kršenje prava na slobodu izražavanje i politički pritisak na medije i novinare, navodi se u saopćenju Upravnog odbora Udruženja/Udruge BH novinari.


Ove aplikacije vam usporavaju telefon i prazne bateriju!\nNaslov: Ove aplikacije vam usporavaju telefon i prazne bateriju! Ned 9 Nov - 16:00\nNemaju sve aplikacije jednak uticaj na vaš smartfon pa je kompanija AVG objavila popis aplikacija i igara koje najviše utiču na performanse telefona\nPodaci mobilnih aplikacija za praćenje korišćenja pametnih telefona pokazali su da su brojni korisnici toliko zavisni o svojim mobilnim uređajima da svakih nekoliko minuta moraju da otključaju telefon i provere ima li kakvih novosti, poruka, obaveštenja sa društvenih mreža i slično.\nČesto telefoniranje, surfovanje internetom, igranje igara i korišćenje aplikacija može brzo da isorazni bateriju telefona, zbog čega neki korisnici stalno moraju da nose punjač sa sobom.\nAli, nemaju sve aplikacije jednak uticaj na vaš smartfon pa je kompanija AVG objavila popis aplikacija i igara koje najviše utiču na performanse telefona, zauzimaju najviše prostora na uređajima i utiču na kratko trajanje baterije, a zanimljivo je da se na svim ovim popisima nalazi najpopularnija društvena mreža na svetu i jedna od najkorišćenijih aplikacija Fejsbuk.\nEkipa iz AVG podatke o uticaju aplikacija anonimno je prikupila od više od milion korisnika njihove AVG Android aplikacije, a na popisu se nalaze samo one aplikacije koje su skinute više od milion puta.\nŠto se zauzimanja prostora na telefonu tiče, tu se najgorom pokazala aplikacija New York Times' Breaking News, a od popularnijih aplikacija, puno prostora na telefonima zauzimaju i Fejsbuk, Instagram, Guglov hrom i Vajn.\nTop 10 aplikacija koje utiču na performanse telefona:


Revizija /Odluka suda u Haagu je definitivna i predstavlja kraj postupka protiv Srbije / Radio Sarajevo\nRevizija / Odluka suda u Haagu je definitivna i predstavlja kraj postupka protiv Srbije\n09. 03. 2017. u 15:12:00 BIRN- Balkanska istraživačka mreža\nOdluka Međunarodnog suda pravde u Haagu da ne prihvati zahtjev za reviziju presude po tužbi BiH protiv Srbije za genocid je konačna i predstavlja definitivnu tačku na ovaj postupak.\nDugogodišnja advokatica na predmetima ratnih zločina u Haagu i pred Sudom BiH Vasvija Vidović, koja je bila na sastanku u sarajevskoj Vijećnici u februaru ove godine, kada je odlučeno da će biti podnesena revizija na presudu po tužbi BiH protiv Srbije, pojasnila je da je ova odluka suda konačna.\n"S obzirom na to da je istekao desetogodišnji rok za reviziju, ovo je kraj postupka", kazala je Vidović.\nPredstavnici udruženja žrtava rata iskazali su nezadovoljstvo zbog odbijanja Međunarodnog suda pravde da prihvati reviziju.\nPredsjednik Udruženja žrtava i svjedoka genocida Murat Tahirović je kazao da je razočaran odlukom suda u Haagu.\n"Mi smo očekivali da će Sud imati obzira prema žrtvama i da će uzeti u obzir činjenicu da je Sakib Softić imenovani agent i da njegovo povlačenje nije osporeno. Nažalost, sud se vodio isključivo pravnim pitanjima, a nije razmatrao činjenice koje su neophodne da se ovo shvati potpuno", rekao je Tahirović.\nOn je dodao da je "ovo nažalost kraj procesa protiv Srbije".\n"To ne treba ništa dramatično biti. Sada je presuda pravosnažna i to govori da je finalno utvrđeno ko je kriv za genocid u Srebrenici. Preko te presude mogu se tražiti neka prava i istina za žrtve u BiH. Mislim da politika sada treba da pruži ruku Srbiji i gleda u budućnost", rekao je Tahirović.\nPredsjednica udruženja "Žena - žrtva rata" Bakira Hasečić je kazala da je odluka suda u Haagu "katastrofalna".\n"Žrtve su krive što su Muslimani... Ovo je tužno... Trebali su uzeti u obzir sve dokaze i činjenice kojim bi se dokazalo da je Srbija izvršila genocid u BiH", rekla je Hasečić.\nMeđunarodni sud pravde u Haagu odbio je zahtjev za reviziju presude po tužbi BiH protiv Srbije a zbog toga što odluku nisu donijela nadležna tijela u BiH.\n“Sud je propisno razmotrio mišljenje članova Predsjedništva BiH, koja su iznijeli u svojim pismima. Sadržaj ovih pisama pokazuje kako nikakvu odluku nisu donijela nadležna tijela u ime BiH kao države”, navodi se u pismu koje je upućeno članovima Predsjedništva BiH a koje je objavljeno u medijima.\nPravni tim Bosne i Hercegovine na čelu sa agentom Sakibom Sofićem podnio je Međunarodnom sudu pravde (ICJ) u Haagu 23. februara zahtjev za reviziju presude po tužbi BiH protiv Srbije a u vezi njene uloge u genocidu tokom proteklog rata.\nPrijedlog je podnijet dan prije isteka roka od donošenja presude 26. februara 2007. godine.\nTagovi: Srbija Hag presuda Bakir Izetbegović revizija Međunarodni sud pravde\nOdgovor / Pročitajte sadržaj pisma koje su dobili članovi Predsjedništva BiH\nKabinet Izetbegovića / Sakib Softić ima legitimitet kao agent BiH


Vojvodina traži novog trenera, Vladimir Cukić podneo ostavku - Vaterpolo vesti\nPočetna » Domaća takmičenja » Vojvodina traži novog trenera, Vladimir Cukić podneo ostavku\nVojvodina traži novog trenera, Vladimir Cukić podneo ostavku\nVladimir Cukić više nije trener Vaterpolo kluba Vojvodina.\nVaterpolisti Vojvodine neprijatno su iznenadili svoje navijače porazom u četvrtfinalu Kupa Srbije, gde su posle peteraca poraženi od ekipe Naisa. Posle utakmice trener Novosađana, Vladimir Cukić, ponudio je ostavku, a Upravni odbor kluba u četvrtak je prihvatio tu odluku dosadašnjeg trenera seniorske ekipe.\nPredsednik Upravnog odbora VK Vojvodina, Mita Katić, rekao je da izuzetno ceni visoko moralni čin dosadašnjeg trenera i da mu se zahvaljuje na dosadašnjem radu. Istakao je da će Uprava VK Vojvodina u narednom periodu posebno da obrati pažnju na sve strukture kluba, na izvršavanje obaveza u okviru njihovih delokruga aktivnosti i da će tražiti punu odgovornost za postignute rezultate.\nNovosađani dobro igraju u Regionalnoj A2 ligi, gde posle šest odigranih utakmica imaju pet pobeda i poraz od prvoplasirane Crvene zvezde.


Ručna bomba bačena je jutros oko pet sati u dvorište porodične kuće 58-godišnjeg V. P. u Duvanjskoj ulici na Zvezdari.\nKako nezvanično saznajemo, nepoznata osoba aktivirala je i bacila eksplozivnu napravu u dvorište kuće vlasnika jednog preduzeća za špediciju.\n- Čuo sam jutros oko pet, šest sati da je nešto puklo, ali mislio sam da su u pitanju petarde. Više puta se dešavalo da deca iz komšiluka bacaju petarde po ulici - rekao je jedan stanar ove ulice.\nTom prilikom povređenih osoba nije bilo, pričinjena je manja materijalna šteta.